Na Kosovu se kuva plan da se Srbi dokrajče - Sputnjik Srbija\n20:02 20.06.2017 (osveženo 15:36 17.02.2018) Preuzmite kraći link\nMoguća koalicija Kurti–Haradinaj bila bi najgora opcija za Srbe jer bi brojčano bili u vlasti, ali bi njihov uticaj bio sveden na minimum.\nIli će Aljbin Kurti, lider „Samoopredeljenja“, Ramušu Haradinaju reći: „Da“, ili Kosovo još dugo neće dobiti vladu. Ovo se kao mogućnost nameće pošto je prištinski list „Koha“ objavio iz svojih izvora informaciju da su stranke iz dva suprotstavljena bloka na izborima Ise Mustafe i Hašima Tačija odlučile da ne učestvuju u budućoj vladi Kosova.\nNi iz jedne od pomenutih stranaka za sada nije stigao demanti na tu vest, pa je samim tim izvesnije da je to jedna od mogućih opcija.\nDa Kurti i Haradinaj nešto „kuvaju“, nagovestio je i potpredsednik Alijanse za budućnost Kosova Pal Lekaj, koji je prilično samouvereno izjavio da će Ramuš Haradinaj biti novi premijer uz podršku Aljbina Kurtija.\nU isto vreme, iz Kurtijeve stranke niko nije demantovao da Haradinaj i lider „Samoopredeljenja“ pregovaraju o koaliciji.\nTakav scenario je pomalo zbunjujući, jer je Kurti pozvao koaliciju okupljenu oko Ise Mustafe da naprave vladu odmah posle završenih izbora. I ako odgovor nije dobio, očekivalo se da će biti pronađen kompromis oko zajedničkog kandidata za mandatara vlade.\nIzvori Sputnjika bliski Prištini potvrdili su da je problem u pregovorima o budućoj vladi Kurti — „Koalicija mira“ nastao jer Mustafa nije želeo da ustupi Kurtiju mesto premijera.\n„U isto vreme, iz Haradinajeve stranke su sve glasniji oni koji traže da se vrbuje stranka Bedžeta Pacolija da podrži Haradinaja. Kakvi su rezultati tih pregovora još je pod velom tajni, ali ostavlja se prostor da ovako nešto bude moguće, jer ne sme se zaboraviti da je Pacoli dao veliku podršku Haradinaju dok je bio u pritvoru u Francuskoj“, kaže naš sagovornik.\nŠto se Srba tiče, prema rečima iz izvora srpske strane iz Prištine, najgora moguća kombinacija bi bila Kurti–Haradinaj, jer bi Srbima u tom sendviču najekstremnijih opcija po njih bio veoma skučen prostor za manevar.\n„Opšte je poznato da Kurti nastoji da sastavi većinu u parlamentu koja bi imala podršku dovoljnog broja poslanika kako 10 srpskih glasova ne bi značilo ništa. Drugim rečima, cilj im je da istrpe Srbe u vlasti, što moraju po Ustavu, ali ne i da im omoguće da imaju značajnu ulogu“, tvrdi on.\nIako je dobila najviše glasova na prevremenim parlamentarnim izborima održanim 11. juna, koalicija oko Haradinaja ne može da samostalno formira vladu.\nOčekuje se da centralna izborna komisija do kraja ovog meseca potvrdi rezultate izbora, kako bi se otvorio put za formiranje skupštine i vlade.\nvlada, izbori, koalicija, Srbi, Aljbin Kurti, Ramuš Haradinaj, Kosovo i Metohija


Vesić pokrenuo SićveTV na društvenim mrežama – DnevniZurnal\nVesić pokrenuo SićveTV na društvenim mrežama\nby admin 21/02/2022, 12:28 1.6k Views\nZamenik gradonačelnika Beograda Goran Vesić posetio je operativni centar Beokom servisa, gde je odgovarao na prijave građana. Dok je sa direktorima javnih preduzeća rešavao probleme sugrađana, Vesić je sve prenosio uživo na društvenim mrežama, na tzv. SićveTV-u.\nKako je saopšteno iz gradske uprave, Vesić je rzgovarao sa građanima koji su se javljali telefonom, a komunicirao je i sa onima koji su prijavili problem preko društvene mreže Tviter.\nNeki od problema koje su građani prijavili su, a koji su, kako se ističe u saopštenju, rešeni, su izlivanje kanalizacije iz dva šahta na Novom Beogradu, udarne rupe između tramvajskih šina na uglu Požeške i Valjevske ulice i prestanak rada svetala na semaforu u Partizanskim avijacijama.\nPodsetimo, Vesić je jedan od najaktivnijih političara na društvenim mrežama. Prvi je otvorio nalog na TikToku, gde ima veliki broj pratilaca.\nZamenik gradonačelnika Beograda aktivan je i na Instagramu i Fejsbuku, a odnedavno i na Tviteru i Jutjubu. Svoje naloge na društvenim mrežama sada koristi i kako bi uživo prenosio svoje aktivnosti, pod oznakom SićveTV.\nPolitički analitičari su prethodno za N1 ocenili da su motivi za Vesićevu promenu imidža i aktivnosti na društvenim mežama, lažali u unutrašnjoj borbi koja se u Srpskoj naprednoj stranci vodila za mesto budućeg kandidata za gradonačelnika Beograda.\nVesić je u međuvremenu ostao bez kandidature za prvog čoveka grada, jer će se za “fotelju” gradonačelnika Beograda ispred SNS-a boriti predsednik opštine Novi Beograd Aleksandar Šapić.\nAktuelni zamenik gradonačelnika nalazi se, međutim, na listi SNS-a i za gradske i za parlamentarne izbore, a imenovan je i za zamenika šefa izbornog štaba naprednjaka.


Zabavu u ugostiteljskom objektu u Sarajevu koja je jedna od najaktuelnijih vesti danas, osudio je i ministar zdravlja FBiH Vjekoslav Mandić, koji je rekao da, dok ljudi ostaju bez posla i dok se brinu za svoju egzistenciju, dok penzioneri sede kući i društveno su odgovorni, imamo jednu grupu ljudi od koje bismo najmanje očekivali da se ovako ponaša.\nNa pitanje novinara da prokomentariše snimke sa zabave u ugostiteljskom objektu u Sarajevu koji su objavljeni u medijima, a na kojima je vidljivo kršenje mera lične zaštite, Mandić je rekao da to zaslužuje svaku osudu, prenosi Srpskainfo.\nKORONA ŽURKA KOJA JE RAZLJUTILA JAVNOST Sarajevska policija upala na zabavu, a tamo pevači, lekari, profesori, ministari (VIDEO)\n– Mislim da treba sve učesnike sankcionirati u skladu sa zakonskim pozitivnim propisima. Mi ćemo učiniti sve što je do nas. O tom događaju nemamo ništa pismeno i još nam se niko nije obratio, za sada znamo onoliko koliko smo iz medija saznali. Obratićemo se menadžmentu bolnice i upravnom veću da nas obaveste šta su preduzeli za medicinske radnike. Naravno, ovaj slučaj je za svaku osudu, nema reči kojom bi čovek iskazao nepoštovanje mjera, dok se zdravstveni radnici bore za živote, dok se uredno pridržavamo mera da neko ovako postupa – to je skandalozno – rekao je Mandić na današnjem obraćanju javnosti povodom aktuelne epidemiološke situacije.


UNESCO kritikovao Izrael zbog karikature u Haaretzu - Klix.ba\nUNESCO kritikovao Izrael zbog karikature u Haaretzu\n11.11.2011. u 21:14\nAgencija UN za obrazovanje, nauku i kulturu (UNESCO) kritikovala je objavljivanje karikature u izraelskom listu Haaretz na kojoj premijer Benjamin Netanyahu naređuje pilotima da, nakon napada na Iran, bombarduju kancelariju UNESCO-a.\nPortparol izraelskog ministarstva inostranih poslova Jigal Palmor rekao je da je UNESCO uručio ambasadoru Nimrodu Barkanu protestno pismo u kojem upozorava da bi ta karikatura mogla "ugroziti živote nenaoružanih diplomata", javlja AP.\nBarkan je na protestno pismo ukratko odgovorio da je štampa u Izraelu slobodna.\n"Čuli smo da islamisti bjesne zbog navodno uvredljivih karikatura, ali da zvaničnici UN kreću istim putem, to je potpuno nova igra", rekao je Palmor.\nKarikatura objavljena prošle nedjelje u listu Haaretz prikazuje izraelskog premijera Benjamina Netanyahua kako pilotima daje uputstvo da nakon što bombarduju Iran, u povratku gađaju i kancelariju UNESCO-a u Ramali.\nKarikatura je objavljena povodom reakcije izraelskog premijera na prijem palestinske države u UNESCO.\nNaime, Netanyahu je odmah po prijemu Palestine 31. oktobra oštro kritikovao odluku UNESCO-a i upozorio da će zbog toga biti narušeni napori za obnovu mirovnih pregovora.\nUNESCO je juče saopštio da neće preduzeti nove projekte ove godine dok pokušava da riješi situaciju nakon što su SAD najavile da će prekinuti finansiranje agencije jer je primila Palestince u svoje članstvo.\nSAD obezbjeđuju jednu petinu godišnjeg budžeta agencije, oko 80 miliona dolara.\nUNESCO štiti svjetsku kulturnu baštinu i radi na povećanju pismenosti, pristupa školama za djevojčice i razumijevanju različitih kultura.


RTCG - Radio Televizija Crne Gore - Nacionalni javni servis :: Fudbal :: Uspješan prvi test pred novu sezonu\n02. 08. 2020. 13:01 >> 13:03 0\nFudbaleri Budućnosti u prvoj kontrolnoj utakmici u okviru priprema za novu takmičarsku sezonu pobijedili Adriu sa 4:0. Sportski direktor "plavih" Zvezdan Milošević zadovoljan učinkom svih igrača koji su istrčali na teren.\nKratko je trajao odmor za ekipu koja je obilježila proteklu sezonu i osvojila titulu šampiona u Telekom Prvoj crnogorskoj fudbalskoj ligi. Uslijedile su pripreme za nove obaveze i izazove. Novo prvenstvo Crne Gore startovaće 15. avgusta a odmah zatim slijedi učešće u kvalifikacijama za Ligu šampiona.\nU prvom kontrolnom meču Budućnost je savladala sastav Adrie sa 4:0, pogocima novajlija Ćukovića, Janketića i Bojovića, te najboljeg igrača proteklog šampionata Draška Božovića.\n"Iako su noge teške u ovoj fazi priprema zadovoljan sam učinkom, kao i činjenicom da se niko nije povrijedio na utakmici sa Adriom. Trener Mladen Milinković provjerio je trenutne mogućnosti 21-og igrača i smatram da su svi zadovoljili", ističe sportski direktor Budućnosti Zvezdan Milošević.\nBudućnost nije bila kompletna, jer nijesu mogli da zaigraju Petar Grbić i Aleksandar Vujačić zbog povrede i Miloš Raičković, koji je tek završio samoizolaciju zbog korona virusa.\n"Pojačanja su nagovijestila da će biti od velike pomoći u novoj sezoni a zadovoljan sam i povratkom pozajmljenih mladih igrača Vukotića i Bojovića, jer ćemo u novom prvenstvu na terenu morati da imamo dvojicu mladjih fudbalera od 21 godine. Već u srijedu, 5. avgusta na Starom aerodromu od 20 sati odmjerićemo snage sa ekipom Podgorice, a generalnu probu pred novo domaće takmičenje imaćemo u subotu 8. avgusta protiv ekipe Titograda", kaže Milošević.\nPrvi operativac aktuelnog šampiona ističe da još nije završena potraga za pojačanjima.\n"Dosta je teško u ovakvim okolnostima naći adekvatna pojačanja, jer ima i crnogorskih fudbalera koji sada ne mogu da se vrate u državu i odmah budu na raspolaganju. Vidjećemo da li ćemo uspjeti da dovedemo još paar novih fudbalera. Prva opcija nam je štoperska pozicija, mada smo doveli Ćukovića, ali znamo da su kartoni i povrede česti problemi defanzivaca, pa moramo računati i na te situacije ", ocjenjuje nekadašnji vrsni fudbaler sarajevskog Željezničara.\nZvezdan Milošević se nada da će "plavi" uspješno prezentovati crnogorski fudbal u kvalifikacijama za najjače takmičenje a na domaćoj sceni ambicije su poznate- juriš na duplu krunu.\nFudbaleri Budućnosti Zvezdan Milošević


Iran o zamrzavanju nivoa eksploatacije nafte\nIran će se pridružiti inicijativi o zamrzavanju nivoa eksploatacije nafte samo kada proizvodnja dostigne nivo od četiri miliona barela dnevno, izjavio je iranski ministar za naftu Bižan Zangane. „Dok se to ne dogodi, nema potreba uopšte razgovarati o zamrzavanju eksploatacije nafte“, odgovorio je Zangane na pitanje hoće li ruski ministar …\n„Treba nastaviti rad i sa drugim velikim državama-proizvođačima nafte, budući da ostaju nejasnoće u vezi sa jednim brojem zemalja-proizvođača“, saopštio je novinarima pres-sekretar predsednika Rusije Dmitrij Peskov, komentarišući sastanak Putina sa naftašima. Prema rečima pres-sekretara predsednika, tokom sastanka sa naftašima Putin je jasno označio svoju poziciju povodom predloga Ministarstva energetike …\nPrema Forbsu za 40 godina nafta će biti besplatna\nS obzirom na to da alternativni izvori energije postaju sve važniji, za 40 godina nafta bi mogla biti besplatna, tvrdi analitičar Forbsa Džon Mauldin. Još uvek se ne zna da li će se cene nafte uopšte oporaviti i početi da rastu u narednom periodu. Mauldin ističe da je najviša cena …\nMinistar industrije, energetike i rudarstva Republike Srpske Petar Đokić izjavio je juče u Brodu da će Republika Srpska putem Akcionog plana zatražiti od Sekretarijata energetske zajednice da se do 2020. godine prolongira rok u kojem Rafinerija nafte Brod treba da završi modernizaciju postrojenja. Đokić je rekao da je, prema direktivama …\nIran je saopštio da namerava da odustane od prodaje nafte za dolare, prenosi Rojters pozivajući se na izvor u Nacionalnoj iranskoj naftnoj kompaniji. Ova odluka povezana je sa željom Irana da se oslobodi uticaja američke valute. Prema podacima agencije Teheran namerava da račune za izvoz nafte ispostavlja u evrima. Saopšteno …


ОБИЉЕЖЕНО 16 ГОДИНА ОД ИЗЛАСКА ИЗ МУСЛИМАНСКИХ ЛОГОРА - Јадовно 1941. - КУЛТУРА СЈЕЋАЊА\nDOBOJ, (SRNA) – Članovi Udruženja ratnih vojnih zarobljenika „Vijenac, Vozuća i ostali“ sa sjedištem u Doboju obilježili su 16 godina od izlaska posljednje grupe Srba iz muslimanskih logora u Tuzli i Zenici.\n„Na današnji dan 1996. godine iz muslimanskih logora u Zenici i Tuzli oslobođena je posljednja grupa od 200 Srba, zarobljenih u septembru 1995. godine na prostoru Vozuće i tog dijela Ozrena, od kojih je samo iz tuzlanskog zatvora 130“, rekao je Srni predsjednik Udruženja „Vijenac, Vozuća i ostali“ Ninko Đurić.\nUdruženje „Vijenac, Vozuća i ostali“ imalo je na evidenciji 360 članova – logoraša, od kojih je sada živo 340, a koji su tokom proteklog rata bili zatvoreni u muslimanskim logorima u Tuzli, Lukavcu, Živinicama, Banovićima, Zenici, Kaknju, Zavidovićima, Maglaju, i Tešnju, te u mudžahedinskom logoru „Lavlja jazbina“ u Kamenici kod Zavidovića.\n„Tokom četvorogodišnje odbrane Vozuće i ostalih naselja u dolini rijeke Krivaje, kao i tog dijela Ozrena, poginulo je više od 300 boraca i civila sa tog prostora, kao i oko 400 vojnika iz jedinica Prvog krajiškog korpusa“, rekao je Đurić na Skupštini Udruženja „Vijenac, Vozuća i ostali“.\n„Sa žaljenjem i ogorčenjem upozoravamo javnost i pravosudne institucije BiH da ni više od deceniju i po poslije stravičnih zločina nad Srbima Vozuće i Ozrena u jesen 1995. godine, u zajedničkoj akciji takozvane Armije BiH, mudžahedina i NATO snaga za brza dejstva, još niko nije odgovarao“, rekao je Đurić.\nU procesuiranju je donekle izuzetak glavnokomandujući muslimanske vojske Rasim Delić, u čijem je slučaju smrt bila brža od ruke pravde, kaže Đurić, dok su i danas na slobodi penzionisani generali i ratni komandanti Drugog tuzlanskog i Trećeg zeničkog korpusa takozvane Armije BiH, Sead Delić i Sakib Mahmuljin, te aktuelni načelnik opštine Novi Travnik i potpisnik naredbe o ofanzivi na Vozuću pod ratno-operativnim nazivom „Uragan 95“.


Procurila dokumenta: Klinton debelo platio Crnoj Gori da Milo okrene leđa Miloševiću, Olbrajtova ih štitila od NATO bombi - Trebevic.net\nProcurila dokumenta: Klinton debelo platio Crnoj Gori da Milo okrene leđa Miloševiću, Olbrajtova ih štitila od NATO bombi\nFoto izvor: Paul J. Richards.\nAdministracija američkog predsjednika Bila Klintona pružala je značajnu političku i finansijsku podršku crnogorskoj vlasti nakon što se predsjednik Demokratske partije socijalista (DPS) Milo Đukanović distancirao od politike Slobodana Miloševića.\nKako pišu podgoričke “Vijesti”, to se može zaključiti iz dokumenata koji su krajem prošle nedelje postavljeni na sajtu “Predsjedničke biblioteke i muzeja Bila Klintona”. U tim dokumentima se, između ostalog, navodi da je Klintonova administracija samo 1999. godine Crnu Goru pomogla sa 55 miliona dolara.\n– SAD su pružile ukupno 55 miliona dolara ekonomske podrške Crnoj Gori u fiskalnoj 1999. godini. Od toga, 20 miliona je bila tehnička i humanitarna podrška, a 35 miliona platni bilans – kazao je 9. decembra te godine Džejms Dobins, specijalni savjetnik predsjednika i državne sekretarke za Kosovo i primjenu Dejtonskog sporazuma.\nDobins je tom prilikom kazao da SAD podržavaju političke i ekonomske reforme koje se dešavaju u Crnoj Gori i da bi ona mogla poslužiti kao primjer ostalim dijelovima tadašnje Jugoslavije. Pohvale na račun Đukanovića Klinton je izneo u govoru u junu 1999., koji je bio u čast tadašnjeg slovenačkog predsjednika Milana Kučana.\n– Želio bih da se zahvalim takođe i predsjedniku Crne Gore Đukanoviću, koji je ovde večeras sa nama, za sve što su uradili da zaštitite demokratiju i toleranciju neophodnu da se ona razvije. Uz vašu pomoć, i stalan oprez, možemo jednom za svagda dokazati da su Evropa i sloboda sinonimi – piše u njegovom govoru od 21. juna 1999.\n– Pokazali su hrabru posvećenost političkim i ekonomskim reformama, uprkos stalnim naporima Beograda da ih podrije. Crna Gora, takođe, može imati važnu ulogu u jačanju širenja demokratije na ostale dijelove bivše Jugoslavije. Izabravši put demokratije i reformi, čelnici Crne Gore su postavili standarde koje bi trebalo da slede svi jugoslovenski lideri – stoji u dokumentu.\nTadašnja američka državna sekretarka Medlin Olbrajt se sa crnogorskim predsjednikom sastala krajem 1999. godine u Berlinu na marginama sastanka šefova diplomatija osam najrazvijenijih zemalja svijeta (G8), a njih dvoje su na ljeto sledeće godine razgovarali i u Rimu, vidi se iz dostupnih podataka o sastancima američkog predsjednika i državne sekretarke.\nNavodi se i da je uoči početka bombardovanja NATO 1999, Klintonov savjetnik za nacionalnu bezbjednost Semjuel Berget pripremio dokument koji se tiče vojnih operacija na Kosovu, a u kojem je za Olbrajt bio namijenjen dio o Crnoj Gori.\n– Šta se može učiniti da se minimiziraju političke posledice vazdušnih napada u Crnoj Gori na predsjednika Đukanovića – piše u dokumentu iz marta 1999. sa kojeg je skinuta oznaka tajnosti.\nU dokumentu se pominju verzije napada na SRJ u kojem bi prvobitni paket vazdušnih napada (Faza I) bio fokusiran na integrisane sisteme vazdušne odbrane u Srbiji i u Crnoj Gori.\n– Napad na integrisane sisteme vazdušne odbrane uključuje u slučaju nužde napade u Crnoj Gori. Već smo upozorili predsjednika Đukanovića da će to vjerovatno biti slučaj – stoji u dokumentu od 20. marta.\nČetiri dana kasnije počeli su vazdušni napadi na Jugoslaviju.\nU dokumentima se navodi i da se Bijela kuća trudila da o pitanju stabilnosti Crne Gore 2000. razgovara sa tadašnjim i sadašnjim ruskim predsjednikom Vladimirom Putinom. Na pitanje novinara da li će američki predsjednik podržati napore pojedinih evropskih zemalja da se Milošević upozori da drži ruke podalje od Crne Gore i kakav je stav njegovog ruskog kolege po tom pitanju, tadašnji zamjenik savjetnika za nacionalnu bezbjednost Džim Stajnberg kazao je da je Bijela kuća zabrinuta.\n– Mnoge zemlje G8, naročito naše NATO saveznice i mi sami, zabrinuti smo zbog napora Miloševića da destabilizuje region, ne samo Crnu Goru, nego mnogo šire. Zato očekujem da se tokom radne večere i bilaterale sa predsjednikom Putinom pomene pitanje stabilnosti na Balkanu i da će predsjednik naglasiti važnost da se zalažemo za očuvanje demokratske vlade pod Đukanovićem – kazao je Stajnberg na konferenciji 17. jula 2000. u Bijeloj kući.\nCrna Gora bila je tema više telefonskih razgovora Klintona sa britanskim premijerom Tonijem Blerom i njemačkim kancelarom Gerhardom Šrederom.\nMnogi dijelovi razgovora o Kosovu i Miloševiću nisu dostupni, posebno odgovori sagovornika američkog predsjednika, a u jednom od njih razgovaraju o napadima na mete u Crnoj Gori.\n– Naš narod traži da razmotrimo preventivne akcije protiv pojedinih meta u Crnoj Gori. Znam da ___ ne želi da tamo gađa, ali je čak kazao da ima neke stvari koje bismo trebali da gađamo. Da ti dam primjer ili dva: smatramo da ima nekoliko objekata u koja ulaze kako bi iznijeli projektile, u i oko luka u Crnoj Gori postoji jedan ključan most koji moramo da napadnemo, prije nego što krenu sa prelaskom vojnih jedinica. Stoga smo veoma zabrinuti zbog njihovih mogućnosti da koriste te objekte. Nema mnogo meta i nema puno rizika od civilne štete – kazao je Klinton.\nU drugom razgovoru on Bleru govori kako se i da li se može izvršiti ekonomski pritisak na Miloševića koji neće previše naškoditi Makedoncima i Crnogorcima, a među opcijama su borba protiv pranja njihovog novca na Kipru i pritisak na njihove račune u Londonu: Ne želim da Crnogorcima stvorim bilo kakve probleme – kazao je Klinton Bleru u aprilu 1999. godine, navode “Vijesti”.


(2.67 / 39)\nU ratnim uslovima mnogo su češće otvorene povrede, nanešene dejstvom projektila ili eksplozivnim oružjima (bombe, mine, granate), dok su u mirnodopskim uslovima češće zatvorene povrede (automobilski udesi, povrede u industriji i poljoprivredi, pad sa visine). Pored ovih povreda postoje i spontane rupture jetre (primarni tumori jetre, malarija, toksemija u trudnoći itd).\nNajčešće kliničke manifestacije jetrinih povreda su bol pod desnim rebarnim lukom, koji se širi u desnu plećku, palpatorna osetljivost te regije i moguć razvoj mišićnog defansa. Kod težih povreda jetre, opšte stanje bolesnika je bitno poremećeno zbog izraženih krvarenja, koja se manifestuju znacima hemoragičnog šoka (pad krvnog pritiska, ubrzan filiformni puls, smanjena diureza, bolesnik je izrazito bled i malaksao).\nNajnovija saznanja o evoluciji povreda jetre omogućila su da oko 20 - 30% povreda jetre, kod odraslih, može biti lečeno konzervativno. Obično se radi o povređenima koji su hemodinamski stabilni, bez udruženih intraabdominalnih povreda. Ovi bolesnici zahtevaju kontinuirano praćenje vitalnih parametara i odgovarauće lečenje i negu uz antibiotsku potporu. Kod hemodinamski nestabilnih pacijenata i postojanja sumnje na udružene povrede drugih abdominalnih organa, neophodna je urgentna intervencija. Savremeno hirurško lečenje povreda jetre zasniva se na principu maksimalne poštednosti koji je, uz brzu kontrole krvarenja, značajno poboljšao rezultate.


Žrijeb za EP 2019: “Orlići” u grupi sa Njemačkom, Austrijom i Danskom – BiGportal.ba\nŽrijeb za EP 2019: “Orlići” u grupi sa Njemačkom, Austrijom i Danskom\nU Bolonji je obavljen žreb grupa za Evropsko prvenstvo u fudbalu za reprezentacije do 21 godine. Srbija će imati prilično teške rivale u grupi B.\nOdlučeno je da “orlići” koje predvodi selektor Goran Đorović, na turniru koji će se održati u Italiji od 16. do 30. juna, budu u grupi sa Nemačkom, Austrijom i Danskom.\nU A grupi igraće domaćin Italija, Belgija, Poljska i Španija, dok će u C grupi igrati Engleska, Hrvatska, Rumunija i Francuska.\nU polufinale će se plasirati pobednici grupa i najbolji drugoplasirani tim iz sve tri grupe, a treba naglasiti da će polufinalisti ujedno obezbediti i četiri mesta za takmičenje na Olimpijskom turniru u Tokiju 2020.\nTurnir će se održati na stadionu u Seravaleu u San Marinu, zatim u Udinama, Trstu, Ćezeni, Ređo Emiliji i Bolonji.\nSrbija će svoje mečeve igrati 17, 20. i 23. juna, polufinala su na programu 27, a meč za titulu 30. juna.\nSelektor mlade reprezentacije Srbije Goran Đorović izazio je zadovoljstvo žrebom grupa za predstojeće Evropsko prvenstvo u Italiji i San Marinu.\nSrbija je svrstana u B grupu sa Nemačkom, Austrijom i Danskom, a turnir će se održati u šest gradova od 16. do 30. juna 2019.\n“Možemo da budemo zadovoljni. Ovde se nalaze najbolje mlade reprezentacije u Evropi, a svoj kvalitet moramo da pokažemo na terenu.Poznajemo Austriju iz naše kvalifikacione grupe, o Nemcima nema potrebe da se priča, a upoznaćemo se i sa Danskom. Na ovom nivou sve selekcije imaju ambicije i svi kreću, uslovno rečeno, od nule. Ja verujem u našu selekciju, važno je da svi igrači budu zdravi i spremni a mi ćemo polako početi da radimo ono što nam je u planu do leta. Uglavnom, ponoviću da možemo da budemo zadovoljni grupom“, izjavio je Đorović.\nSportski direktor FS Srbije Darko Kovačević, takođe smatra da imamo razloga za optimizam. On je ubeđen da ovaj tim “orlića” može da ostvari uspeh.\n“Nema lakih utakmica na Evropskom prvenstvu, a sve selekcije sa kojima ćemo igrati u grupi imaju kvalitetne timove. Mislim da imamo kvalitetnu reprezentaciju, da imamo dobrog selektora i ja se nadam najboljem. Moramo pozitivno da razmišljamo, lično sam uvek optimista i nadam se da ćemo biti prvi u grupi. Naglašavam, sigurno da neće i ne može biti lako, jer nalazimo se u društvu najboljih mladih reprezentacija u Evropi“, rekao je Kovačević.\nU polufinale će se plasirati tri pobednika grupa i najbolji drugoplasirani tim. Sva četiri tima koja se plasiraju u polufinale ujedno će izvaditi vizu i za olimpijski turniru u Tokiju 2020.


Beograd -- Tadić kaže da bi istovremeno trebalo povući tužbe koje su protiv Beograda podigle BiH i Hrvatska, kao i tužbu SCG protiv nekih zemalja NATO. ”To je neophodno da bismo napravili novu političku, investicionu i bezbednosnu klimu u regionu”, rekao je predsednik Srbije, gostujući na ...\nŠef diplomatije državne zajednice Vuk Drašković juče je ponovio da će članovi Saveta ministara veoma brzo raspravljati i 'doneti pravu odluku da SCG povuče tužbu protiv osam članica NATO'. Drašković je juče naglasio da savezništva i prijateljstvo u Evropi treba graditi na normalan način, a ne ...\nSerbia and Montenegro Defense Minister Prvoslav Davinic announced that certain number of professionals of Serbia and Montenegro Army should participate in peacekeeping mission in Haiti at the beginning of next year. As Davinic told the journalists that is the reason for passing of draft law on ...\nMinistar odbrane SCG Prvoslav Davinić najavio je da bi jedan odred profesionalne Vojske SCG početkom sledeće godine trebalo da učestvuje u mirovnoj misiji na Haitiju. Davinić je novinarima u Beogradu rekao da je taj poziv jedan od razloga za usvajanje nacrta zakona o mirovnim misijama na Savetu ...\nZakon o učešću vojnika SCG u misijama\nBeograd -- Savet ministara SCG utvrdio je Nacrt zakona o učešću profesionalnih vojnika u mirovnim operacijama u svetu. Tim zakonom, koji će posle dobijene saglasnosti država-članica, biti upućen u skupštinsku proceduru, stvara se pravni osnov da državna zajednica ispuni međunarodne obaveze kao ...\nDavinić: Vojska ne pomaže Mladiću\nGeneral Ratko Mladić ne nalazi u objektima Vojske SCG, niti dobija pomoć aktivnih oficira SCG - izjavio je ministar odbrane Srbije i Crne Gore Prvoslav Davinić juče u Sarajevu. On je rekao da 'aktivnosti penzionisanih oficira istražuje policija i Državna bezbednost SCG.\nPovući tužbu protiv NATO?\nBeograd -- Parlamentarne partije imaju prilično različita viđenja problema oko tužbe SCG protiv NATO za bombardovanje 1999. godine. Dan posle najave šefa diplomatije Vuka Draškovića da će predložiti povlačenje tužbi protiv pojedinih zemalja NATO, jer je, pored Haga, to uslov za dalje evroatlanske ...\nO učešću vojnika SCG u misijama UN\nBeograd -- Savet ministara SCG utvrdio je Nacrt zakona o učešću profesionalnih pripadnika Vojske SCG u mirovnim operacijama u svetu. Tim zakonom, koji će, nakon dobijene saglasnosti država članica, biti upućen u skupštinsku proceduru, stvara se pravni osnov da SCG ispuni svoje međunarodne obaveze, ...\nDavinić u poseti Sarajevu\nSarajevo -- Delegacija Ministarstva odbrane SCG koju predvodi ministar Prvoslav Davinić boravi u poseti Bosni i Hercegovini. Delegacija se sastala u Sarajevu sa ministrom odbrane BiH Nikolom Radovanovićem i članovima Predsedništva BiH.\nDrašković nije za tužbe protiv NATO\nBeograd -- Vuk Drašković je izjavio u sredu da će Savetu ministara predložiti povlačenje tužbi protiv pojedinih zemalja NATO. Uz punu saradnju sa Haškim tribunalom, povlačenje ovih tužbi predstavlja uslov za dalje evroatlantske integracije SCG.\nDavinić: Nevinost se brani u Hagu\nBeograd -- Ministar odbrane SCG kaže da bi bilo dobro da se general Ratko Mladić dobrovoljno preda. “Bilo bi dobro da on reši da se dobrovoljno preda i da brani svoju nevinost tamo gde treba, a to je Hag. To bi mu dalo mogućnost da zaista kaže šta o tome misli, a sa druge strane, nas bi oslobodilo ...\nKomitet UN zadovoljan izveštajem SCG\nBeograd -- Komitet Ujedinjenih nacija za ljudska prava zadovoljan je izveštajem koji je predstavila delegacija Srbije i Crne Gore. Komitet je preporučio da u državnoj zajednici bude donesen Zakon o diskriminaciji, izjavila je u sredu šef naše delegacije Jelena Marković.\nDa li su u toku pregovori s Mladićem\nVašington, Beograd -- Ministar inostranih poslova SCG Vuk Drašković kaže da ne želi da komentariše glasine o predaji Ratka Mladića. Povodom teksta objavljenog na veb-stranici američkog nedeljnika "Tajm", da Vlada Srbije bivšem vojnom lideru bosanskih Srba Ratku Mladiću tajno obećava finansijsku ...\nGeneralni sekretar NATO Jap de Hop Shefer ponovio je juče u Beogradu da su puna saradnja sa Haškim tribunalom i povlačenje tužbe protiv zemalja NATO uslovi za priključenje SCG programu 'Partnerstvo za mir' i drugim evroatlantskim integracijama.\nIzveštaj SCG o ljudskim pravima\nBeograd -- U Ženevi je završeno zasedanje Komiteta UN za ljudska prava, pred kojim je delegacija SCG predstavila svoj prvi izveštaj. Delegacija je bila predvođena Jelenom Marković, pomoćnikom ministra za ljudska i manjinska prava i Vladimirom Božovićem, generalnim inspektorom MUP-a Srbije.\nShefer: Lopta kod SCG\nBeograd -- Nestanak Gorana Hadžića i nedostatak saradnje s Tribunalom uticaće na odnose SCG i NATO, rekao je Jap de Hop Shefer. Generalni sekretar NATO kaže da će nestanak Hadžića i nesaradnja s sudom u Hagu uticati na ionako loše odnose državne zajednice i Alijanse i umanjiti šanse SCG za skoro ...\nBeograd -- Ministar Prvoslav Danivnić nije odgovorio na pitanje da li vlasti SCG pregovaraju sa generalima o predaji. Sa generalnim sekretarom NATO Jap de Hop Sheferom tokom popodneva je u Palati federacije razgovarao i ministar odbrane Srbije i Crne Gore Prvoslav Davinić.\nBeograd -- Jap de Hop Shefer kaže da su Hag i povlačenje tužbe protiv NATO uslovi za ulazak SCG u Partnerstvo za mir. Saradnja sa Haškim tribunalom bila je i glavna tema razgovora koje je u Beogradu sa najvišim zvaničnicima vodio generalni sekretar NATO Jap de Hop Shefer.Govoreći o saradnji sa ...\nŽeneva -- Predstavnici Srbije i Crne Gore predstavljaju prvi izveštaj Komitetu UN za ljudska prava u Ženevi. Komitet će kasnije razmotriti da li se i koliko u državnoj zajednici SCG poštuju obaveze preuzete Paktom o građanskim i političkim pravima.


NSinfo: U Novom Sadu na desetine napuštenih zgrada\nU Novom Sadu na desetine napuštenih zgrada\nParcela u Radničkoj namenjena za poslovni centar\nU Novom Sadu postoji na desetine napuštenih zgrada, a jedan od primera nemara je objekat u Radničkoj 32.\nOva parcela je u javnoj svojini Grada i na njoj su izgrađeni objekti bivše poslovne zgrade fabrike Albus.\nIako se zgrada ne nalazi na ivici parcele pa tako ne ugrožava prolaznike direktno, ona je okružena ogradom koja se urušava, a na čijem se gornjem delu nalazi i bodljikava žica. Pored toga što predstavlja ruglo za jednu od najlepših ulica grada, u dvorištu ove zgrade trava raste nekontrolisano, a i gomila se smeće što predstavlja plodan teren za insekte i razne štetočine.\nS druge strane, iz građevinske inspekcije za 021.rs kažu da samim tim što se objekat ne nalazi na ivici parcele on ne predstavlja opasnost za prolaznike, te da rizik postoji samo pri eventualnom ulasku u zgradu.\n"Neovlašćen ulazak u bilo koji objekat nije u nadležnosti Gradske uprave za inspekcijske poslove, a i ne postoji zakonska odredba kojom bi građevinska inspekcija zabranila pristup objektu. Lica koja neovlašćeno uđu ili oštete objekat, to čine na svoju odgovornost", navode u Upravi za inspekcijske poslove.\nU Gradskoj upravi za građevinske poslove i investicije za 021 kažu da je ova parcela namenjena za poslovni centar.\n... Istorija Novog Sada, Novi Sad, radnička, stari grad


Politika: Dačić: Srbija za primenu Ugovora o trgovini naoružanjem - BalkaniYUm.TV '); } //]]>\nDačić: Srbija za primenu Ugovora o trgovini naoružanjem\nSrbija u potpunosti podržava Ugovor o trgovini naoružanjem i aktivno radi na nacionalnim institucionalnim modalitetima koji će omogućiti njegovu uspešnu primenu, izjavio je danas prvi potpredsednik Vlade i ministar spoljnih poslova Ivica Dačić.\nOn je govoreći na Prvoj konferenciji država strana Ugovora o trgovini naoružanjem (ATT) koja se održava u Kankunu u Meksiku istakao da će primena Ugovora poboljšati bezbednost u svetu koji se suočava sa brojnim izazovima i pretnjama.\nDačić je podsetio da je Srbija u aprilu 2012. godine, u saradnji sa UN Institutom za istraživanje razoružanja i EU, bila domaćin regionalnog sastanka u vezi sa Ugovorom o trgovini naoružanjem, kao i da je sam Ugovor ratifikovala 29. oktobra 2014. godine, dva meseca pre stupanja na snagu.\n"Usvojili smo novi Zakon o izvozu i uvozu naoružanja i vojne opreme i Zakon o izvozu i uvozu robe dvostruke namene u skladu sa kriterijumima i principima koje definiše Ugovor", rekao je Dačić.\nPredlog zakona o međunarodnim merama ograničavanja je, kako je dodao, trenutno u skupštinskoj proceduri i očekuje se njegovo skoro usvajanje.\nDačić je naveo i da je Srbija 29. maja 2015. godine poslala odgovore na Upitnik o osnovnoj proceni nacionalnih kapaciteta za primenu Ugovora.\n"Srbija radi aktivno na nacionalnim institucionalnim modalitetima koji će omogućiti uspešnu primenu Ugovora o trgovini naoružanjem", istakao je on.\nRegionalni pristup je drugi važan aspekt izvozne kontrole naoružanja, uključujući i saradnju u vezi sa ispunjavanjem obaveza koje proizilaze iz Ugovora, rekao je Dačić i istakao primer regionalne saradnje po tom pitanju na Zapadnom Balkanu.\nDržave su na regionalnom nivou uspostavile uspešan i efikasan model saradnje na polju izvozne kontrole naoružanja preko SEESAC - Centra za kontrolu malog i lakog naoružanja u Jugoistočnoj Evropi, a podrška u ovoj oblasti, koju pruža Centar, predstavlja važan regionalni projekat, naveo je on.\nPrema njegovim rečima, jedan od glavnih ciljeva ATT-a je da doprinese međunarodnoj bezbednosti kroz usvajanje specifičnog skupa mera u osetljivim oblastima izvozne kontrole naoružanja.\n"Mi se susrećemo sa novim bezbednosnim izazovima, okolnostima i situacijama na globalnom nivou koje zahtevaju preduzimanje efikasnih mera. Iz tog razloga, potpuna, efikasna i transparentna primena ATT-a može suštinski doprineti umanjenju opasnosti od ovih rizika", rekao je on.\nKao predsedavajući OEBS, Dačić je istakao da je većina članica te organizacije ratifikovala je Ugovor o trgovini naoružanjem i OEBS u potpunosti podržava i nastaviće da podržava sve aktivnosti i ciljeve definisane ovim Ugovorom.\nPored učešća u radu Visokog segmenta konferencije, šef srpske diplomatije imaće susrete sa ministrima spoljnih poslova Meksika, Luksemburga, Gvatemale, Jamajke, Trinidada i Tobaga, kao i susrete u okviru konferencije sa ministrima drugih latinoamaričkih i karipskih država.


SREĆAN ROĐENDAN: Rođeni 29. februara i ne znaju koliko su SREĆNI! – Volim Podgoricu\nHome / NOVOSTI / Društvo / SREĆAN ROĐENDAN: Rođeni 29. februara i ne znaju koliko su SREĆNI!\nSREĆAN ROĐENDAN: Rođeni 29. februara i ne znaju koliko su SREĆNI!\nAko ste rođeni 29. februara, sa 60 godina imate samo 12, ali penziju najverovatnije nikada nećete dočekati. Ovako se šale mnogi rođeni na datum koji u kalendaru postoji tek svake četvrte godine. Ljudi rođeni 29. februara danas imaju priliku, nakon tri godine, da rođendan proslave na dan kada su zaista rođeni, kao što to svake godine čine ljudi rođeni u preostalih 365 dana u godini!\nU školu polaze sa nepune dvije godine, punoljetstvo stiču sa četiri i po, a u zlatnim četrdesetim osećaju se kao desetogodišnjaci. Kada budu bake i deke, imaće svega 15 godina!\nTakoreći, pravi tinejdžeri koji će se sa svojim unucima odlično slagati!\nPrema podacima registra MUP-a u Crnoj Gori ima 705 osoba koje su rođene 29. februara, dok u svijetu živi više od četiri miliona ljudi rođenih na danšnji dan.\nAstrolozi za osobe rođene ovog datuma kažu da su neobično talentovani.\nPrestupna godina je ona koja ima 366 umjesto 365 dana, a razlog tome leži u činjenici što je dužina jedne godine, u stvari, 365,242 dana tako da za četiri godine dobijemo taj jedan dan “viška” u februaru.\nZaslužan za ovakvo računanje vremena bio je Julije cezar koji je uveo Julijanski kalendar 45. godine prije nove ere po kojem je svaka četvrta godina bila prestupna. Ovo je urađno da bi se uskladile kalendarska i astronomska godina, kako ne bi došlo do toga da vremenom Nova godina bude u ljeto, a ljetina dozrijevala u zimu.\nMeđu poznatima rođenim na ovaj dan su Papa Pavle III, pronalazač prvog računara Herman Holeris, glumci Mišel Morgan, Denis Farina, Antonio Sabato, ali i poznati superheroj Supermen.


Art magazin - Snežana Vujović Nikolić - Načelo identiteta, slike\nSnežana Vujović Nikolić - Načelo identiteta, slike\nPANČEVO. Galerija savremene umetnosti Kulturnog centra Pančeva predstavlja od 24. septembra do 8. oktobra 2019. slike Snežane Vujović Nikolić (1959, Zemun). Osnovne i postdiplomske studije završila na Fakultetu likovnih umetnosti u Beogradu.\nUmetnički svet Snežane Vujović Nikolić koji je pred nama, izražava ideju o tome kako osećanja i raznorodna subjektivna iskustva, koja dolaze i odlaze, u toj svojoj složenoj sintezi suštinski daju našem unutrašnjem životu jedinstveni i lični pečat.\nIzloženi radovi tako postaju i elementi vlastite istorije Snežane Vujović Nikolić, u kojoj ta iskustva dobijaju opipljivu strukturu i mogu se pojmovno spoznati. Reč je o virtuelnom prostoru kao "primarnoj iluziji", koju obavija virtuelno vreme, kao muzika, kao tišina, a koja se pojavljuje kao slike življenog, a ne očitanog vremena na zidnom časovniku. Sve izloženo – svi ti nezavisni, ali snažno povezani radovi u kontekstu ličnog iskustva same umetnice, sačinjeni su od opipljivih materijala, kao i virtuelnih elemenata, koji podstiču privid i snažnu izračajnost svakog rada ponaosob.\nSnežana Vujović Nikolić pribegava logici geometrijskog reda u oblikovanju, kao i zanimljivim naslovima svojih radova, a koji na taj način predočavaju prirodu i obrasce čulnog i čuvstvenog života svoga tvorca. Predmete koje je umetnica izabrala iz produkcije komercijalne kulture, kao što su lako prepoznatljivi keramički i porcelanski tanjirići, viđeni u izlogu neke prodavnice mešovite robe ili prosto uzeti iz stare roditeljske vitrine - "okupljeni" su na njenim radovima kao algorija savremenog života sa korenima u raznim "džepovima" prošlosti.\nNaslovi radova pojavljuju se kao markeri entiteta, kao pojmovi: Načelo identiteta, Trpeza, Božuri, Sopoćanske brojanice, Višnjik, Četri godišnja doba, Mrtva priroda / Kontinentalni doručak, Ružica, Pejzaž, i imaju svoje utemeljenje u drevnoj istoriji i tradiciji i jasno ukazuju na korene i tlo sa kojeg potiče ova umetnica.\nIstorijsko – umetničke refleksije Snežana Vujović Nikolić koristi između ostalog i da bi se osvrnula na probleme života u sadašnjosti i to na način što je prošlost kroz izložene radove, "učinila čitljivom". Brojanice nas tako uvode u njen lični prostor, Četri godišnja doba ukazuju na prolaznost života, 1+1=1 se bavi temom ljubavi, Trpeza značajem zajedništva, Ružica je priča o nasleđu i o lepoti davanja, dok Pejzaž satkan od neba, vode i zemlje, pokreće temu pripadnosti rodnom tlu, narodu, slobodi, i svi zajedno nose snažne i emotivne poruke poput boja na radovima kao što su Božuri, Višnjik ili Ružica.\nMarta Vukotić Lazar


Društvo i ekonomija: Fiskalni savet: Povećanje plata i penzija može se pokazati kao preuranjeno, reforme stale - BalkaniYUm.TV '); } //]]>\nFiskalni savet: Povećanje plata i penzija može se pokazati kao preuranjeno, reforme stale\nU izveštaju o tekućim fiskalnim kretanjima, Fisklani savet navodi da se budžetski deo fiskalne konsolidacije za sada se sprovodi dobro, ali da reformski deo koji je presudan za trajno ozdravljenje javnih finansija Srbije ozbiljno kasni.\n"Dosadašnji rezultati pokazuju da je ostvarenje užih fiskalnih ciljeva bilo dobro, a u mnogim aspektima i brže nego što je planirano. Međutim, veoma skroman napredak u sprovođenju reformskog dela fiskalne konsolidacije daleko je od zadovoljavajućeg", ocenio je Fiskalni savet.\nStanje javnih finansija ni blizu dobrog\n"Ne umanjujući značaj postignutih budžetskih poboljšanja, Fiskalni savet ističe da bi ostvareni fiskalni rezultat u 2016. trebalo posmatrati iz ugla opšteg stanja domaćih javnih finansija, koje još uvek nije ni blizu dobrog", piše u izveštaju.\nPravilno tumačenje dosadašnjih rezultata fiskalne konsolidacije, kako dodaju, utoliko je važnije kad se stavi u kontekst najavljenog povećanja plata i penzija u 2017. godini, pošto se ovaj rast rashoda, uz sve nerešene strukturne probleme javnih finansija Srbije, može veoma lako pokazati kao preuranjen.\nNavode da će fiskalni deficit u 2016. iznositi oko dva odsto BDP-a, što je veoma dobar rezultat, jer će biti upola manji nego što je bilo planirano za ovu godinu.\nFiskalni deficit oko dva odsto BDP\n"Na osnovu dosadašnjih kretanja prihoda i rashoda opšte države, uzimajući u obzir i najavljeno povećanje rashoda države krajem godine za oko 200 miliona evra (preuzimanje duga Petrohemije i isplata jednokratne pomoći penzionerima), procenjujemo da će fiskalni deficit u 2016. iznositi oko dva odsto BDP-a (približno700 miliona evra)", navodi Fisklani savet.\nDodaju da postoji nekoliko razloga zbog kojih je i ovaj deficit visok, a prekomerno fiskalno popuštanje problematično i opasno.\n"Prvo, Srbija je s javnim dugom od 74-75 odsto BDP-a i dalje veoma zadužena zemlja i dovoljan je samo jedan novi spoljni šok da se ponovo nađe na korak od izbijanja krize javnog duga", navodi Fiskalni savet.\nDa bi se javni dug, kako dodaju, spustio na bezbedniji nivo (najviše 60 odsto BDP-a) nužno je da se deficit u srednjem roku dodatnim uštedama smanji na oko 0,5 odsto BDP-a, a zatim još nekoliko godina zadrži na tako niskom nivou.\nOcenjuju i da dobar fiskalni rezultat u 2016. nije postignut smanjenjem javnih rashoda do nivoa koji odgovara snazi domaće privrede, već je ostvaren iznenađujuće velikom naplatom javnih prihoda – čija održivost nije potpuno izvesna.\nOdlaganje reformi javnog sektora\nSmatraju i da odlaganjem reformi javnog sektora (pre svega javnih i državnih preduzeća) i dalje prete isti fiskalni rizici koji bi u narednim godinama mogli praktično da ponište dosadašnje dobre rezultate fiskalne konsolidacije.\nOcenjuju i da je sprovođenje reformi gotovo potpuno stalo u 2016. godini, pri čemu je verovatno jedina "svetla tačka" bilo povećanje javnih investicija.\nKako navode, održivost postignutih fiskalnih rezultata, a zatim i dalje smanjenje fiskalnog deficita presudno će zavisiti od istrajnosti u sprovođenju reformi javnog sektora: reforme javnih i državnih preduzeća (EPS, Srbijagas, RTB Bor, Azotara i dr.) modernizacije i jačanja kapaciteta Poreske uprave, dovođenja u red neodrživih finansija pojedinih lokalnih samouprava ; i lokalnih javnih preduzeća, reforme javne uprave ;i povećanja javnih investicija sa sadašnjih oko tri odsto na preko četiri odsto BDP-a.\nOcenjuju da je snažno umanjenje fiskalnog deficita u 2016. isključivo rezultat veće naplate javnih prihoda, koji će premašiti plan za oko 110 milijardi dinara (900 miliona evra).\nRast poreskih prihoda, bez ušteda\n"Od početka 2016. naplata javnih prihoda prevazilazi očekivanja, zbog čega će poreski prihodi najverovatnije premašiti plan za oko 70 milijardi dinara, a neporeski prihodi za više od 40 milijardi dinara. Naše analize pokazuju da iza ovog rasta neporeskih prihoda u 2016. uglavnom stoje jednokratne uplate u budžet, pa je malo verovatno da će se u sličnim iznosima ponavljati u sledećim godinama", navodi se u izveštaju.\nFiskalni savet ocenjuje i da se planirane uštede u 2016. neće se ostvariti, a kako se pojavljuju i neki neplanirani troškovi javni rashodi biće veći od budžetiranih za oko 35 milijardi dinara.\nDodaju da ne samo da racionalizacija broja zaposlenih neće dati planirane uštede, već da je sporno ; i to što se nije sprovodila na dobar i prvobitno zamišljen način.\n"Prema budžetskom planu za 2016. godinu, broj zaposlenih u opštoj državi trebalo je da se smanji za gotovo 30.000, ali naše analize pokazuju da je to smanjenje bilo znatno manje (oko 10.000)", navodi Fiskalni savet.\nOcenjuju i da se reforma javnih preduzeća uglavnom izbegava, a da su vidljivi pomaci napravljeni jedino u Železnicama Srbije.\nFiskalni savet dodaje da već nekoliko godina upozorava da loše poslovanje javnih preduzeća predstavlja najveći fiskalni rizik i da troškovi koje nameću budžetu mogu da ponište započetu fiskalnu konsolidaciju.


Pravo javnosti da zna nije prioritet nove Vlade – Institut alternativa\nInstitut alternativa » Javna uprava » Pravo javnosti da zna nije prioritet nove Vlade\nObjavljeno 28. 09. 2021. 30. 09. 2021.\nVlada se oglušuje o obećanja veće transparentnosti: inoviranje zakona ne ide u pravcu ukidanja neutemeljenih ograničenja pristupa informacijama, dok je naša inicijativa za objavljivanjem određenih setova podataka odbijena.\nPovodom Međunarodnog dana prava javnosti da zna, podsjećamo da je veća transparentnost, koju je najavljivala nova Vlada, za sada ostala samo prazno obećanje.\nIako smo prije više od pola godine, zatražili od Vlade da omogući objavljivanje cjelovitog dnevnog reda svojih sjednica, objavljivanje materijala o kojima je odlučivano bez sjednice, kao i objavljivanje osnovnih informacija o radu vladinih radnih tijela (komisija), naša inicijativa je odbijena.\nNa drugoj strani, pet nevladinih organizacija među kojima je i IA, svega pet dana nakon formiranja nove Vlade, uputile su inicijativu da se izmijeni Zakon o slobodnom pristupu informacijama sa konkretnim i obrazloženim prijedlozima. Vlada je tek u junu stavila na javnu raspravu nacrt izmjena, koje, međutim, nijesu odgovorile na ključne probleme u praksi.\nNadležno Ministarstvo je uporno u namjeri da zadrži poslovnu tajnu i intelektualnu svojinu, kao osnov ograničenja pristupa informacijama, bez preispitivanja definisanja ovih pojmova u posebnim zakonima.\nProblem je što se značenje poslovne tajne i intelektualne svojine crpi iz brojnih drugih zakona koji ih mahom definišu u kontekstu privatnog sektora. Dosljedna primjena ovih definicija na javni sektor obesmišljava sami duh slobodnog pristupa informacijama i derogira ključne principe Zakona o slobodnom pristupu informacijama. Koliko je štetna poslovna tajna u javnom sektoru, govori i naše nedavno iskustvo sa kompanijom u državnom vlasništvu „To Montenegro“. Pristup menadžerskom ugovoru izvršnog direktora ove kompanije odbijen nam je uz izgovor da sadrži klauzulu tajnosti, iako je takva klauzula suprotna Zakonu o slobodnom pristupu informacijama, čiji su obveznici sva preduzeća koja se većinski finansiraju novcem poreskih obveznika.\nPortal otvorenih podataka, uprkos pokretanju 2019. godine, nije postao platforma upotrebljiva za građane i građanke. Od formiranja Vlade, čak 49 odsto setova podataka na ovom portalu objavio je samo jedan državni organ – Uprava za statistiku. Otvoreni, mašinski čitljivi podaci o raspolaganju finansijskim sredstvima su naročita rijetkost.\nU okviru svoje misije, u čijoj osnovi su veća transparentnost i odgovornost javne administracije, nastavićemo da se zalažemo za otvaranje informacija od javnog značaja, a od Vlade i premijera očekujemo da se prisjete sopstvenog ekspozea.\nIA i MANS: Ukloniti problematična ograničenja pristupa...\nRadio emisija Mozaik o slobodnom pristupu informacijam...\nInicijativa: Povećati transparentnost rada Vlade\nNVO i mediji traže od premijera Markovića da odloži ra...\nRegovanje na navode MJU\nMinistarstvo javne uprave da odloži raspravu o Zakonu ...


2.500 učenika iz 37 škola: Besplatna akcija - Sport u škole\nTreću godinu zaredom u Novom Sadu realizovaće se besplatna\nakcija „Sport u škole“, koju sprovodi Savez za školski sport Novog Sada (SŠSNS) uz potpunu podršku člana Gradskog veća Ognjena Cvjetićanina i Uprave za sport i omladinu s Vlastimirom Mastilovićem na čelu.\nU programu, koji danas počinje u školama u gradu, učestvovaće oko 2.500 učenika iz 37 škola, među kojima će se, od ove godine, sportom baviti i mališani iz Ledinaca i sa Čeneja. Realizaciju projekta drugu godinu zaredom sprovodi SŠSNS, a u njega su uključena 52 realizatora, 12 mentora i dva koordinatora.\n„Grad Novi Sad ima najviše škola – 37 – uključenih u projekat Saveza za školski sport Srbije, koji smo mi nadogradili učešćem učenika viših razreda. Program rada nije trening, već sticanje zdravih navika kod dece mlađeg školskog uzrasta i pružanja dodatne fizičke aktivnosti – vannastavne aktivnosti“, naglasio je predsednik SŠSNS-a Goran Stevanović.\nS tim brojem učenika Novi Sad je bez sumnje lider školskog sporta i grad koji je prepoznat kao neko ko vodi računa o sportu, posebno školskom, ali i zdravom načinu života.\n„Moramo da budemo zahvalni Gradu, koji je omogućio da se deca u svojim školama, sa svojim vršnjacima i pod nadzorom profesora, bave sportom, i to besplatno”, rekao je Stevanović i dodao da takvi programi doprinose boljoj selekciji dece za vrhunsko bavljenje sportom jer su u njima angažovana sva deca koja žele da se bave fizičkom aktivnošću, a ne samo ona koja mogu da plate.\nStevanović je izrazio veliku zahvalnost gradonačelniku Milošu Vučeviću, članu GV-a Ognjenu Cvjetićaninu, kao i direktorima škola koji podržavaju program „Škole sporta“ koja će znatno uticati na budućnost naše dece.\n„Naš zadatak je da što više dece bude fizički aktivno jer statistika pokazuje da je više od 70 odsto mališana fizički neaktivno, tj. žive u virtuelnom svetu. Cilj projekta je da se zadovolje potrebe dece za kretanjem, da se razvija zdravstvena kultura radi očuvanja i unapređenja zdravlja, da se raznovrsnim motoričkim aktivnostima doprinese integralnom razvoju dece i stvaranju navika i da fizičko vežbanje bude sastavni deo svakodnevnog života“, rekao je Goran Stevanović.\nedukacija Novi Sad obrazovanje rekreacija sport u škole


Kompanija Meggle donirala logopedski set i vibrofan aparat\nIspred firme Meggle gđa. Rosana Gojo 27.12.2013. uručila je logopedski set Behringer i vibrofon aparat u vrijednosti 6.000 KM Domu zdravlja Tuzla.\nIzuzetna nam je čast što smo mogli donirati logopedski set Behringer i vibrofon aparat koji će zaposlenicima Doma zdravlja pomoći u radu sa djecom i onima kojima je pomoć ove vrste neophodna, rekla je Rosana Gojo, voditelj kompanije Meggle za regiju Tuzlanskog kantona.\nOvakva novina u našem Centru stavlja Dom zdravlja Tuzla na mapu ustanova koje kontinuirano unapređuju i inoviraju usluge kako bi zadovoljili potrebe svojih pacijenata, rekla je Jasmina Klebić, magistar logopedije, zaposlenica u Centru za rani rast i razvoj, te dodala da se logopedski set Behringer koristi kod artikulacijskog poremećaja, zatim poremećaja fluentnosti kod pacijenata koji imaju afaziju i kod slušno oštećenih pacijenata.\nDr. Klebić je izrazila svoju zahvalnost kompaniji Meggle koja je svojom donacijom prepoznala potrebu da se djeci sa poteškoćama u razvoju govora pruži ovakav vid podrške. Meggle je kompanija koja se uvijek rado odaziva na humanitarne akcije posebno kada su djeca u pitanju. Jedna od akcija bila je i u UKC Tuzla kojem su donirali aparat za djecu dijabetičare.


Predstavnički dom Parlamenta FBiH prihvatio Nacrt zakona o PIO – Haber.ba\nPredstavnički dom Parlamenta FBiH prihvatio Nacrt zakona o PIO\nFederalni ministar rada i socijalne politike Vesko Drljača poslanicima je kazao da će se kroz vrijednost boda od 14 KM približiti i ujednačiti visine penzija za one koji su otišli u penziju po novom zakonu o PIO…\n“Zakonom se ostavlja mogućnost vanrednog usklađivanja u skladu s pozitivnim ekonomskim pokazateljima. Zakon predviđa mogućnost i usklađivanja minimalnih penzija ako su pozitivni ekonomski pokazatelji”, naglasio je Drljača.\n“Neke supruge su izgubile to pravo iz razloga što u momentu kada su punile 45 godina njihova djeca nisu bila na redovnom školovanju ili iz razloga što, kada su njihova djeca navršavala 25 godina, one su imale manje od 45 godina. Zbog te diskriminacije oko 1.100 žena posljednjih 20 godina ne konzumira pravo na porodičnu penziju”, rekao je Škrijelj.\n“Prvo je da se koeficijent pomonoži sa 1.3, a drugi je da se način obračuna visine penzija utvrđuje posebnim propisima i da to bude kroz dopunu Zakona o policijskim službenicima”, kazao je Hadžiabdić.\nTeme:izdvojeno, Nacrt Zakona o PIO, Predstavnički dom Parlamenta FBiH, prihvaćen\nPredstavnički dom Parlamenta FBiH danas o novom federalnom zakonu o PIO\nSutra i u srijedu vanredne sjednice Predstavničkog doma Parlamenta FBiH\nIvanić: “Posjetu Srbiji nismo iskoristili u pravom smislu”


energetika - Sputnjik Srbija\n19:53 29 Maj 2020\nSaudijski princ: Do 2030. Rusija i Kina nestaće sa naftnog tržišta\nPrinc Saudijske Arabije Muhamed bin Salman el Saud izjavio je da će se u budućnosti broj zemalja proizvođača nafte drastično smanjiti, jer će potražnja za tim energentom nakon 2030. godine krenuti da opada.\nKurc: Snabdevanje Evrope energijom nezamislivo bez Rusije\nAustrijski kancelar Sebastijan Kurc izjavio je da je gotovo nemoguće osigurati evropsku energetsku bezbednost bez isporuka iz Rusije.\nAmerički ministar energetike: Ima nade da će Rusija i SAD naći zajedničke interese\nSankcije SAD protiv Rusije uvek su na dnevnom redu, Vašington je zabrinut zbog toga što će u slučaju realizacije projekta „Severni tok 2“ evropske zemlje imati ograničeni izvor energije, izjavio je u petak američki ministar energetike Rik Peri.\nAmeričke sankcije nisu uticale na saradnju Moskve i Seula u oblasti energetike, izjavio je u intervjuu za Sputnjik trgovinski predstavnik Rusije u Južnoj Koreji Mihail Bondarenko na marginama Istočnog ekonomskog foruma 2018.\nSada i zvanično: Amerika želi ukrajinski gas\nAmeričke energetske kompanije zainteresovane su za eksploataciju prirodnog gasa u Ukrajini, izjavio je savetnik predsednika SAD za nacionalnu bezbednost Džon Bolton.\nPutin: Rusija namerava da poveća pomoć Africi u energetici\nRuski predsednik Vladimir Putin je na samitu BRIKS-a u Južnoj Africi izjavio da Rusija namerava da poveća pomoć koju ta zemlja izdvaja državama Afrike, pre svega u oblasti razvoja energetskog sektora.\nPutin sa predsednicima Tadžikistana i Uzbekistana: Energetika, bezbednost i biznis\nRuski predsednik Vladimir Putin sastao se na marginama samita Šangajske organizacije za saradnju (ŠOS) sa predsednicima Tadžikistana i Uzbekistana, Šavkatom Mirzijojevim i Emomalijem Rahmonom.\nPutin: Saradnja Rusije i Austrije osigurava energetsku bezbednost EU (foto)\nTesna saradnja Rusije i Austrije u energetici osigurava energetsku bezbednost EU, Moskva je zainteresovana da se ta saradnja dodatno produbi, izjavio je ruski predsednik Vladimir Putin na susretu sa predstavnicima austrijskog biznisa u Beču.\nSrbija dobija nov zakon o klimatskim promenama do kraja godine. Siromašne zemlje koje su mnogo manje odgovorne za stanje u kojem se nalazi životna sredina naše planete moraće da podnesu isti teret kao i oni najbogatiji koji su najviše doprineli tom zagađenju.\nNakon što je najavio da se Vašington povlači iz iranskog nuklearnog sporazuma, američki predsednik Donald Tramp zapretio je da će Iranu uvesti „najviši nivo sankcija“. Šta to zapravo podrazumeva, da li i kako Iran može da uzvrati i kakve posledice može da oseti, s obzirom da je reč o zemlji koja je godinama bila pod sankcijama SAD.


Kathleen Kavalec, šefica Misije OSCE-a u BiH: “U ovoj godini naišli smo na niz problema u realizaciji izbornog procesa” - Zenicki.net\nKathleen Kavalec, šefica Misije OSCE-a u BiH: “U ovoj godini naišli smo na niz problema u realizaciji izbornog procesa”\n10 Oktobra, 2020 10 Oktobra, 2020\nOSCE sarađuje sa Centralnom izbornom komisijom i pruža joj neprestanu podršku u realizaciji izbornog procesa kako bi on bio fer, korektan i transparentan.\nU saradnji sa nekoliko nevladinih organizacija na području cijele teritorije BiH i ove godine njihovi posmatrači će nadgledati sam proces glasanja sa posebnim akcentom na izborni dan u Mostaru i Brčkom.\n“Već smo u ovoj godini naišli na niz problema u realizaciji izbornog procesa od kojih je svakako jedan od krupnijih dugotrajno čekanje na izdvajanju potrebnih sredstava za raspisivanje, a potom i organiziranje izbora. Još jedan od problema jeste i propust centralnih vlasti odnosno vlasti na državnom nivou da izdvoje potrebna sredstva za nabavku lične zaštitne opreme za biračke izbore i birače na biračkim mjestima zbog čega je ta obaveza prenesena na lokalne institucije odnosno vlast koji su prinuđeni da nabave ta sredstva”, kazala je prilikom posjete Zenici ambasadorica Kathleen Kavalec, šefica Misije OSCE-a u BiH.\nPrema njenim riječima, još jedno od pitanja koje pobuđuje zabrinutost jeste mogućnost izborne krađe tj. izborne prevare koja je prisutna kako u ovom izbornom ciklusu tako i u prethodnim izbornim ciklusima uz primjenu različitih metoda poput lažne registracije prebivališta i brojnih drugih metoda za ostvarenje takvog cilja. U Misiji OSCE-a zbog toga vode kontinuiran dijalog kako sa Centralnom izbornom komisijom tako i sa predstavnicima policije i tužilaštva kako bi im ukazali na činjenicu, da je zaista neophodno, ukoliko dođe do sumnje da je došlo do izborne krađe, da se odmah preduzmu sve potrebne mjere.\n“Ohrabreni smo nedavnim postupcima u Brčkom i Sanskom Mostu upravo na osnovu optužbi odnosno sumnji da je došlo do izborne prevare i nadamo se da će se tome i dalje posvećivati dužna pažnja”, kaže ambasadorica Kavalec, a u cilju upotrebe retorike podjela i agresivnog načina izražavanja u pojedinim općinama pozivamo kandidate da potpišu predizborne obaveze kojim se obavezuju da će se uzdržati od takvog ponašanja.\n“Na taj način oni se obavezuju da će se uzdržati od vršenja pritisaka na birače da se izjašnjavaju na ovaj ili onaj način i od zloupotrebe javnih resursa”, dodaje ambasadorica Kathleen Kavalec, šefica Misije OSCE-a u BiH.\nOSCE radi sa mrežom nevladinih organizacija “Pod lupom” na jačanju njihovih aktivnosti u oblasti praćenja izbora. Njihovi posmatrači će na dan izbora raditi posmatranja na cjelokupnoj teritoriji države. Ove aktivnosti bit će realizirane uz podršku OSCE-a, Evropske unije i ambasade SAD-a u BiH. (B. Dorić)\nPrevTokom “Sedmice sudske nagodbe” riješeno 13 sporova\nNextBZK Preporod Zenica: održan koncert “Akšam mrače”


Vesti online / Vesti / Srbija / Biciklima preko Kajmakčalana\nPovodom 100 godina od završetka Prvog svetskog rata, grupa od 12 bivših i aktivnih pripadnika specijalnih jedinica Vojske Srbije, ali i MUP-a Republike Srpske, 13. septembra započinje desetodnevnu vožnju biciklima iz Soluna ka Beogradu.\nMada detalji cele akcije još nisu do kraja definisani, predsednik Upravnog odbora udruženja prijatelji 72. specijalne brigade, Miodrag Kapor otkriva za "Vesti" da će biciklisti na tom putu zastati kod najmanje 12 spomen-obeležja i tu položiti cveće i odati počast palim ratnicima iz Velikog rata.\n- Polazak je iz Soluna, a plan je da se ka Srbiji ide preko Kajmakčalana. Međutim, još treba da se definišu neki detalji sa vladama Grčke i Makedonije, jer na trasi preko Kajmakčalana nema malograničnih prelaza, pa to mora da se uredi - objašnjava Kapor.\nUdruženje "Prijatelji 72. specijalne", već su organizovali sličan pohod, 2014. godine povodom početka Prvog svetskog rata.\n- Tada je grupa biciklista iz Beograda krenula putem srpske golgote do Krfa, preko Albanije. Ovo je logičan nastavak naše želje da se na dostojanstven način zahvalimo svima koji su pre 100 godina doprineli oslobođenju Srbije - ističe Kapor.\nDRUŠTVO Kajmakčalan: Čitav vek od velike pobede Srbije\nSRBIJA Kraljevo: Vojna vozila krenula u pravcu Raške\nSRBIJA "Vek pobednika - dokaz da se na Vojsku vredi osloniti"


HomeVestiPleme Čeroki traži od kompanije Džip da promeni ime terenskom vozilu\nPoznato vozilo američke kompanije Džip (Jeep) „Čeroki“, koje se proizvodi gotovo 50 godina, uskoro bi moglo da promeni naziv pošto je vođa istoimenog plemena američkih Indijanaca ocenio da je došlo vreme da firme i sportski timovi u SAD prestanu da koriste njihovo ime.\nVođa plemena Čeroki Čak Hoskins rekao je firmi da ne toleriše da oni koriste ime „Čeroki“, naveo je sinoć predstavnik plemena za Frans pres.\n„Mislim da je došao trenutak u ovoj zemlji da firme i sportski timovi povuku imena, slike i maskote američkih Indijanaca sa svojih proizvoda, majica i timova“, rekao je vođa Čerokija u saopštenju objavljenom 14. januara u američkom časopisu za automobile „Car and Driver“.\nKompanija Džip je uvela model terenskog vozila „Čeroki“ 1974. posle čega je usledilo više modela.\n„Najbolji način da nam se oda počast je da se više sazna o našoj vladi, našoj ulozi u ovoj zemlji, našoj istoriji, kulturi, jeziku i da se vodi konstruktivan dijalog sa plemenima koje priznaje savezna vlada„, rekao je Čak Hoskins.


Zakon o radio-difuziji ovog meseca pred srpskim parlamentom\nStranci neće moći\nda imaju radio i TV stanice\nPripremljeni su i republički i savezni zakon o telekomunikacijama, najavio Žarko Korać\nBEOGRAD - Zakon o radio-difuziji je pred usvajanjem u Vladi Srbije, a potom će o njemu raspravljati Skupštine Srbije pa očekujemo da će uskoro biti usvojen - najavio je Žarko Korać, potpredsednik Vlade Srbije na debati "Rame uz rame" o Nacrtu zakona o radio-difuziji koju je organizovao Centar za liberalno-demokratske studije. Osim ovog zakona, prema Koraćevim rečima, pripremljeni su i republički i savezni Nacrt zakona o telekomunikacijama koji će se uskladiti, pa možemo da očekujemo da i oni uskoro budu usvojeni.\n- U celom svetu elektronski mediji su podeljeni na javni i komercijalni servis, a samo kod nas na javni servis, komercijalne stanice i civilni sektor koji bi emitovao specijalne programe i lokalne stanice. Pošto se sve lokalne stanice mogu podeliti na javni servis i komercijalne stanice, ovu podelu bi trebalo izmeniti - ocenio je Dragor Hiber, predsednik skupštinskog Odbora za pravosuđe i direktor za pravna pitanja Centra za liberalno-demokratske studije.\nMediji i verskim zajednicama\n- I crkve i verske zajednice mogu da imaju elektronske medije, ali bi dozvola za frekvenciju bila data na lokalnom, a ne na nacionalnom nivou - najavio je Rade Veljanovski, predsednik radne grupe za izradu zakona o radio-difuziji.\nOvo je novina u odnosu na prethodni predlog zakona, a protiv zabrane verskim zajednicama da imaju elektronske medije, najviše je protestovala Srpska pravoslavna crkva. Veljanovski je, inače, napomenuo da očekuje da će zakon o radio-difuziji biti usvojen do kraja ovog meseca.\nZakonom o radio-difuziji, prema Hiberovim rečima, biće regulisana, ne samo dozvola za korišćenje frekvencija, nego i za posedovanje radio-emisionih uređaja i antena. Zakonom će se regulisati pravo na emitovanje radio i TV programa, kao i bavljenje ovom privrednom aktivnošću, a dodela frekvencija neće se odvijati samo tržišnom utakmicom, već će na to uticati i kvalitet programa i kadra.\n- Kriterijum i privilegije kojima je omogućena dodela dozvola van tržišnih pravila moraju da budu što poštenije i transparentnije. Nikako ne smemo da dopustimo da presudnu ulogu dobiju odmeravanje političke snage i korupcija - napomenuo je Dragor Hiber i dodao da je predviđeno da emiter ne sme da bude strano fizičko ili pravno lice, kao i da stranac mora da ima manje od 49 odsto kapitala u elektronskom mediju.\n- Mediji su specifična preduzeća i ne mogu nazivati nezavisnim, već samo autonomnim. Pritisak javnosti treba da bude snažan na regulatornu agenciju koja će izdavati dozvole za korišćenje frekvencija, a s druge strane, mediji najviše utiču na javnost, pa mogu u tu svrhu koristiti i svoj program - naveo je neke od teškoća Boris Begović iz Centra za liberalno-demokratske studije. Begović je primetio da je odredba da stranci ne mogu imati elektronske medije nepoželjna za našu državu kojoj odgovaraju strana ulaganja, ali se kosi i s odredbama Zakona o stranim ulaganjima.\nVeran Matić, direktor B92 i ANEM-a, o zakonu o radio-difuziji\n16:53h Formalni sistem obrazovanja u Srbiji zatvoren za odrasle\n16:54h Predlaže se novi zakon o ministarstvima\n18:25h Ustavni sud ocenjuje odluku crnogorske vlade\n18:28h Akcija Saveznog zavoda za statistiku od 1. do 15. aprila\n18:31h Odlukom odbornika SO Valjevo\n18:33h Železničari opet upozorili


Izvoz voća i povrća iz BiH povećan za 20%\nSARAJEVO – Prošlogodišnji izvoz voća i povrća BiH koji je premašio 100 miliona KM, bio je za 20 odsto viši nego 2012. godine, dok je pokrivenost uvoza izvozom iznosila 40 odsto, rečeno je u Spoljnotrgovinskoj komori BiH, koja je organizovala promociju kataloga proizvođača voća i povrća iz BiH.\nSekretar Asocijacije za poljoprivredu i prehrambenu industriju Spoljnotrgovinske komore BiH Tijana Slagalo izjavila je da je BiH, prema vrijednosti robe, prošle godine najviše izvozila smrznute maline – 20 odsto, te svježe šljive 10 odsto, dok je, prema količini, najviše izvozila svježe šljive – 23 odsto, te svježe jabuke i smrznute maline 12, odnosno devet odsto.\nOna kaže da su Hrvatska, Njemačka i Srbija najznačajnija izvozna tržišta, a jagodičasto voće, šljive i krastavac glavni izvozni proizvodi.„Kada je riječ o uvozu, osim tropskog voća, dominiraju jabuke, paprike, krompir i paradajz“, navela je ona.\nSlagalo je naglasila da je BiH prošle godine uvezla voća i povrća u vrijednosti od oko 244,8 miliona KM, što je za oko osam odsto više od 2012. godine, te dodala da se najviše uvozilo iz zemalja regiona, te iz Italije, Turske i Holandije.\nGeneralni sekretar Spoljnotrgovinske komore BiH Zdravko Marinković rekao je da ova grana privrede zbog stalnog rasta izvoza, koji bilježi iz godine u godinu, zavređuje mnogo veću pažnju.\nPrema njegovim riječima, to je jedan od razloga za izdavanje ovog kataloga koji obuhvata 35 kompanija sa cijelog područja BiH i koji je objavljen na njemačkom i engleskom jeziku, jer se pokazalo da je njemačko tržište dobar konzumet ovih proizvoda.\n„Proizvodi ovog sektora privrede imaju prođu na evropskom tržištu. Mislimo da je on značajan potencijal i na ovakav način Komora i njeni partneri daju doprinos da se kompanije iz ovog sektora kvalitetnije predstave posredstvom kataloga na inostranom tržištu“, rekao je Marinković na konferenciji za novinare.\nOn je naveo da su, osim Komore, u izradi kataloga učestvovali i Američka agencija za međunarodni razvoj /USAID/ i Švedska međunarodna razvojna agencija /SIDA/, koje u BiH provode projekat „Farma“, te da im je u izradi pomogla i Švajcarski program za podršku izvoza u EU i Švajcarsku /SIPPO/.\nPredstavnik Zadruge „Bios“ iz Visokog Nermin Kadrić rekao je da je potrebno uraditi sinergiju svih nadležnih institucija u BiH i proizvođača, kako bi proizvodi u BiH bili konkurentniji na inostranom tržištu.\nOn je naglasio da treba raditi na svijesti kupaca u BiH, kako bi se opredijelili za domaće proizvode, dodavši da je poražavajući podatak da u lancima marketa u BiH na policama ima mali broj domaćih proizvoda.\nPrema njegovim riječima, zajednički rad Spoljnotrgovinske komore BiH i proizvođača voća i povrća u BiH su obezbijedili rezultate, koji se vide u povećanom izvozu.\nPredstavnik SIPPO Boris Tadić rekao je da ova organizacija od 2010. godine aktivno djeluje u BiH, odnosno provode aktivnosti u metaloprerađivačkoj industriji, tehničkoj preradi drveta, te pomaže promociju ljekovitog bilja i svježeg voća i povrća.\nPrema njegovim riječima, SIPPO organizuje i kurseve, odnosno radionice, kako bi proizvođači voća i povrća podigli nivo izvoza na viši nivo.


Putnici zbunjeni nedoslednim pravilima i savetima - News - Turistički svet\nPutnici zbunjeni nedoslednim pravilima i savetima\nIzostanak usklađivanja preporuka i pravila usporiće oporavak turizma širom Evrope, dok bi pravilna koordinacija od strane evropskih vlada mogla da stvori 10 miliona novih radnih mesta, napominju iz organizacije World Travel & Tourism Council (WTTC).\nPomenuta organizacija ukazala je da bi usklađena pravila i saveti za putovanja tokom pandemije korona virusa u Evropi pomogla u pobeđivanju zbunjenosti putnika i turista na letovanjima.\nOni koji putuju u Evropu po prvi put od kada su ograničenja počela da se popuštaju, suočili su se sa zbunjujućim nizom različitih vrsta pravila i saveta za putovanje - pri čemu svaka država širom kontinenta izlazi iz pandemije COVID-19 u različitim fazama, što odlaže oporavak.\nNepotrebna i nedosledna ograničenja na graničnim prelazima odvraćaju putnike i suzbijaju ponovni porast putovanja i turizma. Povratak ovog sektora hitno je potreban za obnavljanje destinacija i dejstvovanje kao katalizatora globalnog ekonomskog oporavka.\nIstraživanje koje je WTTC sproveo ukazuje da bi svaki porast broja putnika od 2,7% stvorio ili oporavio milion radnih mesta u ovom sektoru. Vlade koje rade zajedno sa ispravnim koordiniranim merama mogu podstaći povećanje putovanja za čak 27%, stvarajući gotovo 10 miliona radnih mesta u turizmu i turizmu.\nEvidentna je nedoumica putnika oko određenih pravila tokom putovanja, kao što je nošenje maski. To pravilo je obavezno u javnom prevozu u nekim zemljama, poput Francuske i Nemačke, ali ne u drugim, kao što su Norveška i Švedska. U međuvremenu, u Italiji maske moraju da se nose na svim zatvorenim javnim mestima, dok je u Švajcarskoj samo preporuka da ljudi nose maske na svim zatvorenim javnim prostorima osim javnog prevoza, ako ne mogu da održavaju udaljenost od 1,5 metara.\nSaveti lekara, uključujući i Harvard T.H. Chan School of Public Health, su da upotreba maski za lice pomaže da se smanji rizik od prenošenja do 90%. Maske štite korisnika i one koji ih okružuju, ali i vraćaju osećaj normalnosti za putnike.\nMeđutim, WTTC upozorava da će, ukoliko evropske vlade ne učine veće napore da usklade svoje politike, to omesti krhki oporavak turizma, što bi ugrozilo 16 miliona radnih mesta u turizmu.\nKako bi uskladile politike, vlade moraju da uzmu u obzir više činilaca, a ne samo stopu mortaliteta. Važno je pratiti i broj zaraženih, broj testiranih i praćenje njihovih kontakata, sposobnost zdravstvenog sistema da se izbori sa pandemijom i javno prihvatanje obaveze nošenja maski i socijalnog distanciranja.\nTuristički sektor doprinosi 9,1% evropskom BDP-u, vrednom 2.018,2 milijarde američkih dolara. Prošle godine je, prema WTTC Izveštaju o ekonomskom uticaju putovanja i turizma 2020. ovaj sektor odgovoran za 37,1 miliona radnih mesta (9,7% ukupnog broja zaposlenih u Evropi).\nWTTC je nedavno izdao smernice za putnike u deset tačaka za bezbedno i neometano putovanje, uključujući testiranje i traženje kontakata kako bi se osiguralo da ljudi mogu da uživaju u bezbednom putovanju u „novom normalnom“ stanju.\nDobrobit putnika i milioni ljudi koji rade u sektoru putovanja i turizma je najvažniji cinilac u protokolima o sigurnim putovanjima WTTC-a, koji podržavaju Svetska turistička organizacija Ujedinjenih nacija (UNVTO) i hiljade preduzeća širom sveta.


Istraživanje:15 odsto gradjana Srbije zadovoljno zdravstvom\nBeta 21. maja 2016. 16:25\nSvega 15 odsto gradjana Srbije zadovoljno je zdravstvenim uslugama, pokazalo je istraživanje koje je u Beogradu sproveo Libek.\nIstraživanje je pokazalo da 83,8 odsto anketiranih smatra da se prava pacijenata ne poštuju.\n„Gotovo polovina ispitanih nije zadovoljna zdravstvenim uslugama u Srbiji i taj broj ne oscilira mnogo bez obzira na pol, godine niti zaposlenje. Anketirani su najmanje zadovoljni načinom zakazivanja pregleda kod specijaliste, administracijom i brzinom zakazivanja dijagnostičkih pregleda“, rekao je za agenciju Beta predstavnik Libeka Miloš Nikolić.\nPo toj anketi medju 725 ispitanika, gradjani su način zakazivanja pregleda kod lekara opšte prakse ocenili sa 2,40, a zakjazivanje dijagnostičkih pregleda sa 1,80. Ocenom nižom od tri ocenili su dostupnost lekova.\nIstraživanje je pokazalo i da 38 odsto gradjana nema poverenje u lekare i da 84 odsto smatra da su zdravstveni radnici demotivisani.\nStručnost lekara vrednovana je ocenom 3,41, a drugog medicinskog osoblja sa 3,06. Ljubaznost lekara ocenjena je sa 2,86, a drugog medicinskog osoblja sa 2,56.\nPo mišljenu ispitanih, adekvatnost opremljenosti zdravstvenih ustanova ocenjena je sa 2,32.\n„Od ukupnog broja ispitanika koji su bili u situaciji da se žale, 71,8 odsto to nije učinilo. Međutim, još više zabrinjava podatak da je svega 7,9 odsto onih koji su se žalili, bilo zadovoljno odgovorom na žalbu“, navodi se u analizi istraživanja Libeka.\nLibek dodaje da pacijenti imaju dilemu da li pregled obaviti u privatnoj klinici ili sačekati na zakazani red u državnoj.\n„Dijagnostički pregled kod državnog lekara sačeka 60,5 odsto ispitanika, dok 39,5 odsto ispitanika ode kod privatnog“, rekao je Nikolić i dodao da je 51,6 odsto ljudi reklo da im je državni lekar preporučio privatnu kliniku, a čak 32,8 odsto da im je preporučio privatnu kliniku u kojoj baš on radi.\nNikolić je rekao da čak 86 odsto ispitanika veruje da pacijenti u Srbiji daju mito da bi dobili bolju zdravstvenu uslugu, a 60 odsto je izrazilo spremnost da to učini, da bi dobilo adekvatnu lekarsku pomoć.\nNikolić je ocenio da svi ti podaci nedvosmisleno pokazuju da je neophodno reformisati zdravstveni sistem Srbije.\nKBC Zvezdara dobila novu opremu vrednu 90 000 evra\nAMSS: Saobraćaj umeren, mokri kolovozi, na izlazu iz zemlje na Horgošu kamioni čekaju…\nUmeren saobraćaj, vlazni kolovozi, čekanje za kamione\nTeško povređen pešak kod Pravnog fakulteta\nVesić u Resniku: Samo zajedno možemo da razvijamo Beograd\nSrbiji nedostaju profesionalnci koji se bave decom\nNikodijević: BG mnogo uradio po pitanju omladinske politike\nBG: Obrušio se zid na gradilištu u Mirijevu, nema povređenih\nPredsedniku SO Stara Pazova godina zatvora uslovno zbog zloupotrebe…\nAMSS: Saobraćaj umeren, mokri kolovozi, na izlazu iz zemlje…\nPacoli: Pobedilo je zlo\nCumtobel zatvara proizvodnju u Jenersdorfu\nVučić: Pismo Makrona dobra i najava i signal pred posetu


U BiH kinima od 19. Septembra: "Epizoda u životu berača željeza" ~ Magazin urbane kulture »\nU BiH kinima od 19. Septembra: "Epizoda u životu berača željeza"\n7:16 PM Aleksandar Aničić\nFilm "Epizoda u životu berača željeza " Danisa Tanovića 19. septembra bit će prikazan u kinu Meeting point.\nFilm bh.oskarovca svjetsku premijeru je imao u okviru Takmičarskog programa Internacionalnog filmskog festivala u Berlinu gdje je nagrađen sa dva Srebrna medvjeda - za film i najboljeg glumca Nazifa Mujića te specijalnim priznanjem Ekumenskog žirija.\nOstvarenje Danisa Tanovića vidjela je i publika Sarajevo Film Festivala, kojim je otvoreno 19. izdanje najznačajnijeg regionalnog filmskog festivala, paralelnim projekcijama u Narodnom pozorištu i Ljetnom kinu !hej.\nNakon Sarajeva film "Epizoda u životu berača željeza" nastavio je uspješan festivalski život, a prošle sedmice našao se i na prestižnoj listi filmova preporučenih za nominaciju za Evropske filmske nagrade koje dodjeljuje Evropska filmska akademija.\nFilm će se prikazivati u kinima u Sarajevu, Prijedoru, Gračanici, Busovači, a od 26. septembra i u Zenici i Mostaru.\nPosted in: film,vijesti


CEF nivoi | Pančevo, Srbija - Škola stranih jezika - NES\nZajednički okvir za jezike CEF koncipirao je Savet Evrope da bi se odredili nivoi na kojima se nalaze svi oni koji uče strane jezike širom Evrope, kao i da posluži kao smernica za učenje, predavanje i procenu svih glavnih evropskih jezika.\nSavet Evrope je 2001. godine rezolucijom preporučio korišćenje CEF-a kako bi se uspostavili sistemi validacije znanja jezika. Šest referentnih nivoa (A1-C2) je široko prihvaćeno kao gradirajući standard jezičke sposobnosti pojedinca. Time ovi nivoi omogućavaju svakome ko se bavi predavanjem i testiranjem jezika (polaznici, nastavnici, treneri nastavnika itd.) da sagleda nivoe različitih kvalifikacija.\nA1 (A1b/A1a) - Početni\nNa ovom nivou steći ćete osnovno znanje ukoliko ste strani jezik učili davno i niste ga koristili u međuvremenu. Ojačaće Vaše samopouzdanje u korišćenju onoga što znate i to znanje biće nadograđeno. Proširuje se broj situacija u kojima možete da funkcionišete (posao, kuća, kupovina, aerodrom, hotel, slobodno vreme...). Uspešnim završetkom ovog nivoa bićete u stanju da koristite i razumete svakodnevne izraze i proste fraze u cilju zadovoljavanja konkretnih potreba; moćićete predstaviti sebe i druge, postavljati pitanja i davati odgovore o ličnim pojedinostima tipa gde živite, o ljudima koje poznajete i stvarima koje posedujete. Bićete u stanju da se sporazumevate na jednostavnom nivou ukoliko sagovornik priča sporo, jasno i spreman je da pomogne.\nA2 (A2b/A2a) - Srednji 1\nPo završetku ovog nivoa dobili ste na samopouzdanju jer znate da ispravno (uz očekivane greške) koristite strani jezik. Vaš vokabular se proširio i možete da izražavate složenije ideje. Broj situacija u kojima možete da koristite strani jezik se povećao , sada počinjete da razumete i autentične tekstove. Uspešnim završetkom ovog nivoa bićete u stanju da razumete rečenice i često korišćene izraze iz neposrednog okruženja (npr. osnovni lični i podaci o familiji, trgovina, lokalna geografija, zaposlenje), da komunicirate u prostim i rutinskim situacijama koje podrazumevaju prostu i direktnu razmenu informacija o poznatim i čestim temama i da jednostavnim terminima opišete aspekte svoje prošlosti, neposrednog okruženja i nužne potrebe.\nB1 (B1b/B1a) - Srednji 2\nNa ovom nivou razvijate veću slobodu i sigurnost u komunikaciji što vodi ka većoj nezavisnosti u upotrebi stranog jezika. Rečnik se proširuje, kao i upotreba gramatičkih struktura. Na ovom nivou možete da napišete razna pisma, e-mailove, obaveštenja, zahteve, molbe... Uspešnim završetkom ovog nivoa bićete u stanju da razumete glavne tačke jasnog standardnog razgovora o poznatim temama koje se redovno javljaju na poslu, školi, slobodnom vremenu, itd. Bićete sposobni da rešavate većinu situacija koje se mogu javiti prilikom putovanja u oblastima gde se susreće govorni jezik; pisati jednostavne, povezane tekstove o temama koje su poznate ili od ličnog interesa i bićete u stanju da date opis doživljaja i događaja, snova, nadanja i ambicija, kao i objašnjenja svojih mišljenja i planova.\nB2 (B2b/B2a) - Viši 1\nZavršetkom ovog nivoa ostvarićete značajan prelaz ka višem nivou u tečnoj upotrebi stranog jezika. Možete sa sigurnošću da koristite većinu struktura u jeziku i da razumete većinu razgovora. Vaš rečnik je obogaćen idiomatskim izrazima i frazalnim glagolima, koristite formalni ili neformalni registar zavisno od situacije. Razvili ste “osećaj” za jezik, primećujete kad napravite grešku i možete da se ispravite. Uspešnim završetkom ovog nivoa bićete u stanju da razumete glavne ideje kompleksnog teksta o konkretnim i apstraktnim temama, uključujući diskusije tehničke prirode u vlastitom polju specijalizacije; da uspostavljate interakciju sa određenim stepenom tečnog govora i spontanosti koja omogućava redovnu komunikaciju sa maternjim govornicima bez napora za obe strane. Pisaćete jasne, detaljne tekstove iz širokog opsega tema i iznositi lično stanovište na zadatu temu, ukazujući na prednosti i nedostatke različitih opcija.\nC1 (C1b/C1a) - Viši 2\nNa kraju ovog nivoa cilj je postignut - zaokružujete usvajanje gramatičkih celina a vokabular podižete na nivo na kojem ste u mogućnosti da spontano i sigurno komunicurate na stranom jeziku. Možete bez mnogo napora da razumete autentičan govor i tekstove, kao i da se jasno i precizno izražavate, usmeno i pismeno, poštujući odgovarajući stil. Uspešnim završetkom ovog nivoa bićete u stanju da razumete širok spektar zahtevnih, dužih tekstova i prepoznavati tačna značenja. Tečno i spontano ćete se izražavati, bez puno očiglednog traženja izraza. Fleksibilno i efektivno ćete koristiti jezik za društvene, akademske i profesionalne potrebe. Reprodukovaćete jasne, dobro struktuirane, detaljne tekstove o kompleksnim temama, pokazujući kontrolisanu upotrebu organizacionih šema, veznika i kohezivnih delova govora.\nC2 (C2b/C2a) - Napredni\nMožete bez teškoća, koristeći precizan, sofisticiran vokabular, da izrazite kompleksne ideje i da potpuno razumete autentičan govor i tekstove, književne i stručne. Uspešnim završetkom ovog nivoa bićete u stanju da lako razumete gotovo sve rečeno ili pročitano, da sumirate informacije sa različitih govornih i pisanih izvora, rekonstruišete argumente i događaje u koherentnom izlaganju, da se spontano izražavate, veoma tečno i precizno, te da razlikujete fine pojedinosti značenja, čak i u kompleksnim situacijama.


PIC za evroatlansku integraciju BiH, Rusija protiv\nPIC sjednica, decembar 2014.\nUpravni odbor Vijeća za provođenje mira u BiH održao je dvodnevni sastanak na kojem je potvrđena njihova opredijeljenost za stabilnu, demokratsku i prosperitetnu Bosnu i Hercegovinu sa funkcionalnijim institucijama. PIC je podvukao svoju nedvosmislenu opredijeljenost za očuvanje teritorijalnog integriteta i suvereniteta BiH u skladu sa međunarodnim pravom, te dao svoju podršku daljem napretku BiH na evroatlanskom putu. Članovi Vijeća su razgovarali i sa članovima bh Predsjedništva.\nUpravni odbor Vijeća za provođenje mira u Bosni i Hercegovini pozvao je na prioritretno formiranje vlasti na svim nivoima kako bi se konačno mogli riješiti izazovi koje BIH ima.\nPIC je pozvao nove vlasti da se hitno počnu baviti ekonomskim i socijalnim izazovima sa kojima je BiH suoočena, i da stvaraju nove ekonomske prilike.\n„Na ovoj sjednici Upravnog odbora PIC-a imao sam obavezu da istaknem kako je strpljenje građana Bosne i Hercegovine skoro na izmaku. Jedino što može pomoći u rješavanju frustracija u ovoj zemlji je brzo i efikasno djelovanje novoizabranih vlasti. U razgovoru sa članovima Predsjedništva BiH imali smo utisak da će ranije preuzete obaveze biti sada implementirane“, kazao je Valentin Incko, visoki predstavnik u BiH.\nVijeće za provođenje mira u BiH dalo je i svoju podršku daljem napretku BiH na evroatlanskom putu i pozvalo bh institucije da izađu iz zastoja koji blokira integracioni put ove zemlje.\nPredstavnici Rusije u Vijeću ovaj paragraf nisu podržali, ocjenjujući da evroatlanske integracije nisu jedina perspektiva BiH.\nNa novinarsko pitanje, da li su pojasnili koja to može biti još bh perspektiva, Incko je odgovorio:\n„Ovu fus notu mi snimo pisali, to su oni željeli da bude tako i zbog toga je najbolje da pitate novog ruskog ambasadora u Bosni i Hercegovini šta je mislio o nekim drugim alternativama. Oni su to mišljenje izdvojili“, kazao je Incko.\nPIC je od vlasti zatražio i da provede odluku Ustavnog suda BiH o Mostaru, osiguravši da taj grad ostane jedinstvena, koherentna, multietnička jedinica lokalne samouprave, sa određenim stepenom lokalnih ovlasti ispod nivoa grada.\nZatraženo je i da se krivično procesuiraju slučajevi korupcije na visokom nivou, efikasno procesuiranje ratnih zločina, unapređenje obrazovne reforme, te da se vlasti u BiH suzdrže od negativne retorike koja odvraća energiju sa hitnih reformi.\nVlasti BiH su pozvane i da se uknjiži perspektivna vojna imovina kao vlasništvo države BiH, kao preduslov za aktiviranje Akcionog plana članstva u NATO-u.


Crnadak u Londonu na Globalnoj konferenciji o slobodi medija\nMinistar vanjskih poslova BiH Igor Crnadak učestvovao je danas na Globalnoj konferenciji o slobodi medija u Londonu.\nNa Konferenciji je više od 70 ministara, kao i veliki broj predstavnika medija, nevladinih organizacija i civilnog sektora iz cijelog svijeta, saopćeno je iz Ministarstva vanjskih poslova BiH.\nMinistar Crnadak obratio se učesnicima Globalne konferencije u okviru panela o Zapadnom Balkanu, koji je otvorio britanski ministar za Evropu Alan Dankan.\nCrnadak je posebno istakao značaj javnih RTV servisa i potrebe da oni budu oslobođeni političkog pritiska i nepristrasni.\n– U posljednjem izvještaju Kancelarije OEBS-a za demokratske institucije i ljudska prava (ODIHR), koji se odnosi na Opšte izbore u BiH iz oktobra 2018. godine, pominje se problem javnih emitera, a posebno je istaknuto da je RTRS jednog kandidata za člana Predsjedništva BiH iz Republike Srpske direktno podržavao u odnosu na drugog, ali i pojedine političke partije u odnosu na druge, čime je ostvaren direktan medijski uticaj na rezultate samih izbora – naveo je ministar i dodao da je u BiH nemoguće očekivati fer i poštene izbore ukoliko ne dođe do promjene u uređivačkim politikama javnih servisa, kao i njihove depolitizacije.\nTakođe, Crnadak je rekao da smatra posebno važnim ulogu Evropske unije i OEBS-a, koji trebaju odlučnije instistirati na poštovanju profesionalnih standarda, kvalitetnoj informisanosti građana i ostvarivanju punih medijskih sloboda u BiH.\nKao drugi problem naveo je bezbjednost novinara koji su često izloženi napadima, a bez odgovarajućih reakcija nadležnih organa, ali i problem netransparentnosti vlasničkih struktura medija.\nMinistarstvo vanjskih poslova BiH će predložiti Savjetu ministara BiH i Predsjedništvu BiH uključivanje BiH u Globalni fond za zaštitu medijskih sloboda i izradu Godišnjeg akcionog plana za unapređenje stanja u ovoj oblasti.\nMinistar Crnadak će početkom augusta organizovati sastanak sa predstavnicima medija i udruženja novinara u BiH, kako bi im bili predstavljeni inicijative i zaključci Globalne konferencije o slobodi medija i kako bi se pronašli najbolji načini za njihovu primjenu u BiH.


Bolest plavog jezika potvrđena u 40 opština u RS – mojKontakt portal – Radio Televizija Kontakt\nBolest plavog jezika kod životinja zvanično je potvrđena u 40 od ukupno 65 opština u Republici Srpskoj, rekao je danas Srni portparol Ministarstva poljoprivrede, šumarstva i vodoprivrede Srpske Aleksandar Macanović.\n“Prema prijavama inspekcija i lokalnih centara za kontrolu bolesti plavog jezika utvrđena su 1.193 žarišta zaraženih farmi u kojima se nalazi oko 39.000 preživara od kojih je kod oko 1.800 bolest laboratorijski potvrđena, dok je sa ispoljenom kliničkom slikom bolesti bilo 7.202 grla, od čega je uginulo oko 1.572”, rekao je Macanović.\nOn kaže da su veterinarska inspekcija i policija, nakon pojave bolesti, pojačali kontrolu prometa i kretanja životinja, dok su sve jedinice lokalne samouprave, MUP-a i Civilne zaštite obaviještene o pojavi bolesti, pa su u skladu sa svojim nadležnostima morale da preduzmu aktivnosti na njenom suzbijanju. “Vlasnici životinja su obavješteni da poštovanjem zabrana i ograničenja kretanja životinja, dezinsekcijom i repelentima mogu zaštiti svoje životinje”, rekao je Macanović.\n“Osim toga, Ministarstvo je uputilo lokalne samouprave da se aktivno uključe u informisanje vlasnika životinja o bolesti i mjerama koje sami mogu preduzeti u kontroli kretanja životinja, obezbjeđivanjem uslova za neškodljivo uklanjanje leševa uginulih životinja i pomoći veterinarskim službama u evidentiranju nastalih šteta”, naveo je Macanović.\n“Životinje je potrebno smjestiti u objekte, optrebno je smanjiti mogućnost ulaska komaraca u objekte primjenom odgovarajuće zaštite na vratima i prozorima, prostorije treba tretirati insekticidima, a u okolini farme sanirati sva mjesta koja omogućavaju razvoj komaraca”, rekao je Macanović.\nNaročito je značajno isušivanje stajaćih voda, dok je potrebno tretirati prostor za odlaganje smeća i prostor gdje borave životinje. Poželjna je i dezinsekcija odlagališta organskih materija, korištenje insekticida za zaštitu životinja, dok je potrebno i spriječiti nepotrebno kretanje ljudi i životinja unutar farme. Macanović je naglasio da su vlasnici životinja, u skladu sa Zakonom o veterinarstvu, obavezni prijaviti bilo kakvu sumnju na pojavu zarazne bolesti najbližoj veterinarskoj stanici.\nSaigrači ponizili Mesija, Suareza i Nejmara (VIDEO)


Opipljivost papira, odnosno neopipljivost digitalnog, utiču na čitaoca na mnogo načina\nAn Mangen, profesorka norveškog Nacionalnog centra za čitalačko obrazovanje i istraživanje, smatra da u zavisnosti od toga da li čitamo “staromodne” knjige ili one u elektronskoj formi, drugačije doživljavamo i razumemo pročitano.\nU studiji koju je zajedno sa svojim timom predstavila na konferenciji u Italiji, a čiji su rezultati objavljeni u časopisu Njujorker, norveška naučnica ističe da opipljivost papira, odnosno neopipljivost digitalnog, utiču na čitaoca na mnogo načina.\nU okviru svog istraživanja, Mangen i njene kolege zatražili su od grupe strudenata da pročitaju roman iz dva formata - sa papira i ekrana.\n“Tokom procene razumevanja teksta koje su čitaoci pokazali, Mangen je primetila da je forma veoma važna. Kada su čitaoci pozvani da događaje iz priče iznesu hronološkim redom, što je jednostavan zadatak narativne rekonstrukcije, koja ne zahteva nikakvu dublju analizu, niti kritički osvrt, oni koji su pročitali roman sa papira su to daleko bolje učinili, praveći manje grešaka i generalno dajući tačniju verziju priče”, navodi se u članku.\nGlas knjige: Čitanje bez čitanja\n“Reči su delovale identično - Kindl se čak trudi da imitira odštampanu stranicu, ali fizička opipljivost knjige nesumnjivo utiče na razumevanje pročitanog”, piše Njujorker.\nMerijen Volf, direktorka Centra za istraživanje čitanja i jezika pri bostonskom Univerzitetu Tafts, u svom zapažanju ide još dalje, strahujući da bi potpuno okretanje digitalnom formatu uticalo na “procese sofisticiranog razumevanja” teksta, odnosno da bi dovelo do slabijeg razumevanja pročitanog.\n- Čitanje je most ka misaonom. Mislim da je ovaj proces kao jedan od aspekata čitanja zaista ugrožen - ističe Volf, koja smatra da bi se moglo desiti da se proces čitanja sa razumevanjem nikada u potpunosti ne razvije kod mlađih čitalaca, a da kod starijih vremenom atrofira.\nU jednom članku list Fajnenšel tajms podseća, međutim, da je naš mozak prilagodljiv organ i da su naše trenutne čitalačke navike formatirane u odnosu na papir, a ne e-knjige. Tako, na primer, kada čitamo, razvijamo takozvane “kognitivne karte”: sećamo se da se određeni odlomak nalazi u gornjem delu stranice, ili da, u zavisnosti od težine leve ili desne strane knjige koju držimo u ruci, znamo koliko nam još ostaje da čitamo do kraja.\nTo znači da bi čitanje e-knjige sa ekrana moglo da utiče na prostornu memoriju. Kao što objašnjava Fajnenšel tajms, “višegodišnjim čitanjem, podsvesno smo naučili da kreiramo kognitivne karte, a moguće je da osobe koje su odrasle čitajući e-knjige neće posezati za istim pomagalima već će se poštapati drugim sredstvima.“\nOvo optimističko razmišljanje ne umanjuje brigu književnika, prenosi glif.rs. Britanski pisac Tim Parks izjavio je listu Gardijan da će velike književne klasike, poput Dikensovih i Foknerovih romana, koji od čitalaca zahtevaju veću koncentraciju i dublje razmišljanje, internet uništiti, jer su moderni čitaoci previše rasejani da bi ih razumeli. Njegov kolega Vil Self se u potpunosti slaže s njim, najavljujući “smrt romana”.\nPoznat dobitnik NIN-ove nagrade\nKnjiževnost knjige E-knjige Elektronske knjige Štampane knjige


Nissan Qashqai - Spoj naprednog dizajna i udobnosti - DriveIn\nNovi Qashqai nudi napredni infotainment sistem sa portfoliom povezanih usluga vodećim u klasi, uključujući integraciju pametnih telefona bez napora, Wi-Fi u automobilu za do sedam uređaja\nSkoro petnaest godina prodaje omogućili su Nissanovim dizajnerskim i inženjerskim timovima da prikupe povratne informacije miliona kupaca i obezbede da Qashqaia najnovije generacije bude beskompromisan i u najvećoj meri usmeren na korisnike. Napredne tehnologije Nissanove inteligentne mobilnosti su nadohvat ruke vozača, sa udobnošću i kvalitetom pri svakom dodiru. Novi vrhunski materijali, pametne funkcije i pažljivo osmišljeni detalji poboljšavaju kabinu koja pruža inovativan dizajn i praktičnost u svakoj dimenziji.\nNovi materijali za sedišta stvaraju privlačnu i raskošnu kabinu u kojoj možete da se opustite. Za izradu novog dizajna Nappa kože potrebno je 25 dana i više od 60 minuta za dizajn novog vezenog 3D dijamantnog štepa. Za dodatnu notu luksuza, uvedena je funkcija masažnog sedišta sa tri programska načina rada na vrhunskim verzijama za oba prednja sedišta sa prilagođenim podešavanjima preko sistema NissanConnect. Za stvaranje prijatnog i umirujućeg okruženja, u celoj kabini se koristi novo belo ambijentalno osvetljenje koje svojom ujednačenošću daje vrhunski i harmoničan utisak.\nVelika pažnja posvećena je kvalitetu ergonomskog i estetskog prekidača menjača i tasterima sa visokokvalitetnim, taktilnim osećajem koji pružaju korisnicima više samopouzdanja i prefinjenosti. Raspored na centralnoj konzoli je optimizovan zahvaljujući saradnji između Nissanovih dizajnera i inženjera kako zbog ergonomije tako i upotrebljivosti. Centralno mesto zauzima novi, pametni i manji selektor brzina za automatske verzije. Na verzijama sa pogonom na sva četiri točka, prekidač za izbor načina vožnje je stilizovan sa mat hromiranim prstenom i piano crnom završnom obradom, dajući vozačima taktilni portal za različite načine vožnje.\nVeštine Home-to-Car (od kuće do automobila) kompatibilne su sa Google pomoćnikom i Amazon Alexa uređajima, uz Alexa funkcionalnost predstavljenu za treću generaciju Qashqaia. Sistem podržava širok spektar komandi, uključujući mogućnost da vozači šalju odredišta na navigaciju automobila govorom sa svog pametnog uređaja, što minimizira vreme potrebno za unos odredišta. Vrata prtljažnika koja se otvaraju i zatvaraju bez dodira omogućavaju pristup prtljažniku kada su ruke sve samo ne slobodne. Ukupan kapacitet za prtljag povećan je za više od 50 litara u odnosu na model prethodne generacije, delimično zbog spuštanja poda prtljažnika za 20 mm kao posledica poboljšanog dizajn zadnjeg vešanja.


Ekocid /Uništavanje prirode: Rijeka Tara se od rafting raja lagano pretvara u blato / Radio Sarajevo\nFoto: Facebook/Tara u lošem stanju\nEkocid / Uništavanje prirode: Rijeka Tara se od rafting raja lagano pretvara u blato\n01. 08. 2020. u 14:44:00 Radiosarajevo.ba\nRijeka Tara, koja protiče kroz Crnu Goru i Bosnu i Hercegovinu i koja je pravi raj za zaljubljenike u rafting, 31. jula je zagađena u najvećem dijelu toka kroz Crnu Goru. Ekolozi, nevladine organizacije i dio opozicije tvrde da je rijeka zamućena usljed izgradnje malih hidroelektrana na njenim pritokama i optužuju državu da dozvoljava ekocid.\nNevladina Koalicija za održivi razvoj (KOR) je prijavila UNESCO-u najnoviji, kako su naveli, ekocid na rijeci Tari. Tvrde da je Tara, čiji je kanjon pod zaštitom UNESCO-a, tokom jula bila zamućena, a da je jučer, 31. jula, cijelim tokom do samog ušća u Drinu, na granici s Bosnom i Hercegovinom, potpuno mutna, piše Blic.\n"Pored radova na autoputu, izgradnja minihidroelektrana (MHE) na pritokama Tare i pristupnih puteva do njih, dovodi do ispiranja hiljada tona šljunka, zemlje i otpada u samo korito rijeke, usljed čega dolazi do neviđenog ekocida, pomora ribe i živog svijeta", naveli su iz KOR-a.\nOni su proslijedili UNESCO-u fotografije i snimke uništavanja rijeke. Isti materijal bit će proslijeđen i delegaciji Evropske unije u Crnoj Gori, kazali su iz KOR-a.\nNevladina organicazija Green Home ukazuje da Tara ima šest različitih nivoa zaštite, te da pored Svjetske prirodne baštine pripada i lokacijama od značaja za evropske divljači i prirodna staništa.\n"Bahato kršenje zakonskih propisa na Tari je prevršilo svaku mjeru i rijeka odumire. Svako ko je prouzrokovao ovakvu situaciju mora odgovarati, zbog čega apelujemo na obustavljanje radova dok se ne utvrdi odgovornost počinioca i učinjena šteta" kazali su iz Green Homea.\nEkološki pokret Ozon pretpostavlja da je Taru zamutio građevinski materijal, koji nastaje prilikom izgradnje MHE na rijekama koje se ulivaju u Taru ili prilikom gradnje autoputa.\n"Podnijeli smo inicijativu za inspekcijski nadzor Upravi za inspekcijske poslove. Očekujemo povratnu informaciju o činjeničnom stanju i preduzetim mjerama", saopćili su iz Ozona.\nIz opozicione političke partije URA naglašavaju da je suza Evrope od jutros kaljuga, što je, prema njihovim riječima, završni čin u devastaciji onogo što je ostalo kao jedina vrijednost i bogatstvo Crne Gore, pa čak i regije.\nTraže hitnu reakciju i utvrđivanje uzroka zamućenja rijeke, navodeći da će o incidentu obavijestiti partijsku internacionalu – Zelene Evrope, čije je URA član.\nMinistarstvo održivog razvoja i turizma u odgovoru za Radio Slobodnu Evropu navode da su hitno zatražili utvrđivanje stanja na terenu.\nZbog ranije devastacije Tare reagirao je UNESCO jula 2019. i u izvještaju Komiteta za svjetsku baštinu izrazio zabrinutost. Evropska komisija je u Izvještaju o napretku Crne Gore 2019. godine, Podgorici preporučila strožiji odnos u slučaju negativnih utjecaja gradnje autoputa na rijeci Tari.\nTagovi: Tara rijeka BiH Crna Gora rafting UNESCO uništavanje\nBiH / Hercegovci zabrinuti: Neretva nikada prljavija i tamnija


Tako nije bilo i nekada veliki talenat i biser crno-bele škole na neslavan način se oprostio od Partizana, ostavljajući za sobom dug od tri miliona evra evra, koji ni do danas nije u potpunosti isplaćen.\n- I dalje vraćamo dugove zbog tog transfera, dužni smo još oko 500.000 evra, bolna tema za mene, drago mi je što ni Benfika nije zadovoljna, nije Partizan prošao najgore, u tom trenutku sam znao da će Benfika imati problema i evo, ima ih. Znam da su za njega date velike pare, želim mu sve najbolje u karijeri - rekao je za Mondo genaralni direktor Partizana Miloš Vazura.\nSada je Andrija Živković slobodan igrač, pošto u Benfici na njega više ne računaju, pa Vazura ne isključuje mogućnost angažovanja Živkovića, ukoliko se steknu uslovi, a pre svega ga stručni štab poželi.\n- Šta kaže stručni štab - tako će biti. Sešćemo da se dogovorimo, ali s obzirom kako je otišao... Partizan je pretrpeo ogormnu štetu, ukupno je morao da plati TRI miliona evra, hvala tim ljudima koji su odlagali naplatu, mogli su da nam pre dve godine uzmu sve pare, pokazali su razumevanje. Osim tiga, interes Partizana je da gura svoju decu, da im diže vrednost. Plus, imamo na tim pozicijama Asana, Tošića, Lazara Markovića, koji će biti najveće pojačanje Partizana, s njim ćemo izgledati 20 odsto bolje - ocenio je Vazura.